“Rüşvətxor, saxtakar, oğru imici olanlar yerlərdə YAP-a rəhbər gətirildi” – “91”-lərin məşhur üzvü Yeni Sabah\n05 İyn 2020 13:58\n“91-lər” Hərəkatının üzvü Ariz Abduləliyevin Yenisabah.az-a müsahibəsi:\n- Ariz müəllim, YAP-ın bugünkü vitrininə nəzər salanda orada partiya qurucularından heç kim gözə dəymir. YAP-ı yaradan adamlar haradadır, niyə partiyanın idarəçiliyində iştirak etmirlər?\n- Demək olmaz ki, heç kim gözə dəymir. Belə deyil. Az da olsa, hər halda var. Bilirsiniz, bəzi amilləri nəzərə almaq lazımdır. Zaman durmadan irəliləyir, vaxt sürətlə gedir, hər dəfə yeni dövr, yeni nəsillər, yeni baxışlar yaranır, siyasi mədəniyyət durmadan inkişaf edir, meydana yeni siyasətçilər, siyasi şərhçilər, partiyalar daxil olur, siyasi mühitdə korrektələr baş verir...\nArtıq o tarixi hadisədən - partiyanın yaranmasından görün neçə illər ötüb. Partiya qurucularının əksəriyyəti ya yaşlaşıblar, təqaüddədirlər, ya da dünyasını dəyişiblər. Bəziləri isə müəyyən sahələrdə lazımınca işləyir, öz sahələrində ad-san qazanırlar. Siz dediyiniz o qurucular, partiyanın siyasi-təşkilati əsasında dayanan şəxsiyyətlər indi sayca az qalıblar. Naxçıvanda, bölgələrdə, Bakıda...\nQalanlardan bəzilərinə az da olsa, etimad göstərilib. Bəziləri mövcud nöqsanlar barədə düz danışdıqları üçün partiyadaxili ədalətsiz, ambisiyalı qrupların qərəzinə tuş gəliblər. Düz danışdığına görə, nöqsanları açıq tənqid etdiyinə görə vaxtilə Sirus Təbrizliyə qarşı da partiya prinsiplərinə zidd olan ədalətsiz kampaniya aparılırdı. Hər halda partiyanı qurucuları olmuş sədaqətli YAP yaradıcıları sayca artıq azdırlar.\nO ki qaldı partiya idarəçiliyində iştirak məsələsinə, bilirsinizmi, hər bir partiyada varislik əlaqəsi, quruculara və stajlılara qarşı hörmət və etimad mühiti mütləq yaradılmalı və sağlam zəmin əsasında yaradılan bu vacib mühit mütləq qorunmalıdır. Bu, partiyanı qoruyan və yaşadan mənəvi meyardır. Bu meyar, bu dəyər yoxdursa, o partiya daxilində siyasi-mənəvi dayaqlar da, ideoloji dayaqlar da mütləq laxlayır və istər-istəməz yalan, saxtakarlıq, ambisiozluq, təkəbbür, karyerabazlıq, qohumbazlıq, tanışbazlıq, "görüm-baxım" mühiti ayaq açır. Partiyanın sarsılmazlığı bütün yaşdan və təbəqədən olan üzvlərin qaşılıqlı hörmət və etimadı üzərində də qurulmalıdır. Bu çox vacib şərtdir.\nO insanlar ki, YAP qurucuları olublar, partiyanın hər bir bölgədə təşkilatlanması yolunda zəhmətləri, əziyyətləri və inkaredilməz rolları olub, açıq desək, onlar zamanında qiymətləndirilməli, irəli çəkilməli idilər. Təəssüf ki, xalqımız bunun tam baş verdiyini, ədalətli həllini görmədi. Elə cəmiyyətimizdə sağlam və səmimi etimad mühiti də, siyasi ədalət də buradan sarsılmağa başladı. Bəziləri irəli çəkilsələr də, öz ətrafına layiqli, bacarıqlı partiyadaşlarını deyil, əks keyfiyyətli insanları topladılar. Bəli, o qurucuların, partiya cəfakeşlərinin, əqidə və mövqe uğrunda fədakar insanların Əliyevlər hakimiyyətində etimada tam mənəvi haqları çatırdı. Onlar dövlətə, xalqa xidmət göstərməyə, vəzifələrə və deputatlığa layiq insanlar idi. Amma əksəriyyəti onlara çatacaq halal münasibətləri görmədilər. Regionçuluq, ambisiozluq, ədalətsizlik, mənəm-mənəmlik baş alıb getdi....\nBilirsiniz, hər şeyin öz zamanı var. O şey ki, zamanında ədalətli həllini tapmır, o insan ki zamanında haqqını ala bilmir, sonra gec olur, hər şey, meyarlar da əks istiqamətdə dəyişə bilir, nəticədə dövlət də, cəmiyyət də itirir. Necə ki, bu, baş verdi. O ki qaldı, kimlərinsə görünməməsinə, idarə heyətində və siyasi şurada qurucu qvardiya da, onlara maneə yaradan stajlı və qoca məmur partiyaçılar da var... Az da olsa, hər halda var.\n- PA-nın bəzi keçmiş məmurlarının YAP qurucularına və 91-lərə ədalətsiz münasibəti olubmu?\n- Bilirəm, kimləri nəzərdə tutursunuz. Çünki bu mövzu partiya yaranandan bəri gündəmdən düşmür. Əslində, onlar Prezident Administrasiyasında hakim partiyanı, partiyanın fəaliyyətini kurasiya edən məmurlar idi. Əlbəttə, partiya daxilində arzuolunmaz mühit, qeyri-ədalətli idarəçilik metodu, üzvlərə ayrı-seçkilik, pullu və vəzifəli üzvlərə hər cür imkanların təşkili, yerlərdə layiq olmayan pullu kəslərin təşkilatlara sədr qoyulması, 91-lər ilə Heydər Əliyev və İlham Əliyev arasında münasibətlərin kəsilməsi, yaşlı və gənc nəsil arasında körpülərin sökülməsi - bunların hamısı həmin o iki-üç PA məmurunun əməlləridir.\nPartiyada icra strukturunun yaradılması və icra katibliyinə təyinatlar da elə həmin baş kuratorların sayəsində reallaşmışdı. İndi məlum olur ki, partiyada açıqfikirliliyə, demokratiya və aşkarlığa qarşı qərəzli kampaniyaları kimlər təşkil edirmiş, 91-ləri PA-da kim sevmirmiş...\nİndi bilinir ki, bu kuratorların partiya idarəçiliyində illərlə əlaltıları kimlər imiş... Ən acınacaqlısı isə budur ki, həmin kuratorlar və onların əlaltıları, "kron"ları idarə heyətində, siyasi şurada, təşkilatlarda əvəzolunmaz personallar kimi möhkəm oturublar, hələ də üzvlər qarşısında özlərini sanki "dövlət qurmuş tarixi qəhrəman" kimi aparırlar, partiyanın ali orqanlarını təmsil edirlər, partiya idarəçiyində, qərar və bəyanatlarda səsvermə hüququna malikdirlər. Anlamırlar ki, ictimai rəy onları qəbul etmir. Cəmiyyət onların bəzilərini hətta rüşvətxorluqda, dövlət büdcəsini talamaqda, saxtakarlıqda, vətəndaşların hüquqlarını pozmaqda, partiyadaşlara təkəbbür, saymazlıq göstərməkdə, ədalətsiz mövqelərdə günahlandırır.\nYaxşı, tutaq ki, nə vaxtsa partiya quruculuğunda bir az rolu olub. Amma hələ o vaxtlar da belələrinin dövləti işlərə irəli çəkilməsi, partiyada status almaları üzvlər tərəfindən birmənalı qarşılanmırdı. Vaxtilə Heydər Əliyevə yazılan müraciəti imzalamaqdan açıq şəkildə boyun qaçıranlara sonradan bu hakimiyyət tərəfindən böyük "ənamlar" - vəzifələr verildi. Onlar da partiya qurucuları və partiyadakı layiqli kadrlar üçün bilərəkdən maneələr yaratdılar, qərəzli və qısqanc olduqlarını gizlətmədilər. Beləcə ədalət, nizam tərəzisi pozuldu.\n- YAP bir vaxtlar ziyalılar partiyası adlanırdı, bəs indi necə?\n- Partiyanın ilk siyasi, tarixi qurucusu, ilk sədri, ilk ideya rəhbəri Ulu Öndər bu ifadəni tez-tez işlədirdi. Sanki bununla partiyaya yeni və müasir missiya verir, ona cəmiyyət qarşısında məsuliyyətini xatırladırdı. Bu qiymət partiyanın böyük ziyalı korpusuna malik olduğunu görə verilirdi. Azərbaycan cəmiyyətində ziyalı şəxsiyyətinin, ziyalı sözünün və mövqeyinin həmişə xüsusi çəkisi olub və bu gün də var. YAP bu sarıdan əmindir.\nAmma ziyalı kimdir? Bu suala bəzən birmənalı cavab verilmir, çünki kriteriyalar üzərində fikir ayrılığı var, gerçəklik isə öz sözünü diqtə edir. Məgər hər məmur, hər elmi dərəcəsi olan, hər təhsil, elm və mədəniyyət işçisi ziyalı səviyyəsinə yüksələ bilirmi? Bu məsələdə müəyyən göstəricilərlə yanaşı ictimai rəy, insanın əməlləri və şəxsi keyfiyyətləri, niyyəti və məramı, nə dərəcədə bacarıqlı və mədəniyyətli olması, əqli və əməli qabiliyyətləri, təvazökarlığı, səmimiliyi, xeyirxahlığı və təmənnasızlığı, əyri əməllərdən uzaq olması, millətsevərliyi də vacib şərtdir. Azərbaycanın əsl ziyalılarının mütləq əksəriyyəti partiyamızın üzvü olublar, indi də partiya öz nüfuzlu ziyalı korpusu ilə fəxr edir. Cəmiyyətimizdə, beynəlxalq çapda nə qədər hörmətli, nüfuzlu ziyalı şəxsiyyətlərimiz var, böyük əksəriyyəti partiyada təmsil olunur və onun fəaliyyətində yaxından iştirak edir. Əslində, elə partiyanın bünövrəsində də ziyalı təşəbbüsü dayanır.\nMən 91-lər ziyalı hərəkatını, ictimai-siyasi hərəkatını nəzərdə tuturam. O qədər dəyərli ziyalılarımız var ki, YAP üzvü olmasalar da, Heydər Əliyevin, ölkə prezidentinin siyasi fəaliyyətini, xidmətlərini dəstəkləyirlər. Ziyalı hər partiya üçün böyük qüvvədir. Ziyalı potensialı siyasi demokratiya, saflıq, ideya və əqidə, xidmət, fəallıq, uğur, mədəniyət potensialıdır. Ziyalı cəmiyyətin də, təşkilatın da düşünən beynidir, mənəviyyat, humanistlik, fəaliyyət və əxlaq meyarıdır. Bu potensial partiyamızda bu gün də var. Deməli, qarşıda yeni islahatlar, uğurlar, sarsılmayan nüfuz və etimad da var.\n- Yeri gəlmişkən, məşhur YAP-çılardan olan Əli Əlirzayev, Musa Musayev hakim partiyada islahatların aparılmasının vacibliyini bildiriblər . Sizcə, YAP-da nə və kim dəyişməlidir?\n- Bu sualı əvvəlki cavabımla davam etdirim. Bu iki şəxs partiyada çox təmiz, vicdanlı, əqidəli insanlardır, ictimai rəy onları bu cür tanıyır və qiymətləndirir. Belə ziyalı insanlar partiyada çoxdur. Onları həmişə qorumaq, dəyərləndirmək, dinləmək, söz vermək lazımdır. Belə təmiz, təcrübəli ziyalıların əməli, xidməti, nüfuzu gənc nəslə, gənc partiyadaşlara ən gözəl nümunədir. Belə ziyalıların həyatı, düşüncəsi, təcrübəsi uğur, saflıq, vicdan, ədalət formuludur. Onlar rüşvət alıb-verməyi, saxtakarlığı, yalanı, riyanı, mənsəbpərəstliyi, xəyanəti, dostu və əqidəni tapdalamağı bacarmırlar.\nHeydər Əliyev Azərbaycanı sovet dönəmində yenidən quranda Musa Musayevə yüksək dövlət vəzifələri etibar edibsə, müstəqilliyin ilk illərində onun məmur təcrübəsindən yararlanıbsa, ona qarşı heç kimin sözü ola bilməz. Ona görün hansı dahi şəxsiyyət qiymət verib: Heydər Əliyev!\nYaxud Əli Əlirzayev. O, partiyanı quran, ona sədaqətli olan, əsl ziyalı keyfiyyətləri daşıyan canlı nümunədir. Hansı partiya olsaydı, belə böyük mütəxəssisin köməyi ilə dövlətə yeni iqtsadi layihələr və konsepsiyalar təqdim edərdi. Belə ziyalılardan imtina etmək, onları partiyanın tədbirlərinə dəvət etməmək, onlara söz verməmək, onları qəbul etməmək, dinləməmək, uca tutmamaq ilk növbədə YAP-ın ideya prinsiplərinə, YAP-ın etik-əxlaqi normalarına, partiya proqram və nizamnaməsinə ziddir, partiyanın siyasi keçmişinə və siyasi gələcəyinə xəyanətdir, Heydər Əliyevin dövlətçilik və partiya quruculuğu prinsiplərinə əməl etməməkdir. Həm də mədəniyyətsizlik və tərbiyəsizlikdir.\n- O ki qaldı islahatlara, bəli, YAP-da islahatlar qaçılmazdır. Dövrün, inkişafın tələbidir. Vaxtilə belə real formul deyilirdi: yuxarılar yeni üsulla idarə edə bilmir, aşağılar köhnə üsulla idarə olunmaq istəmir. Belə situasiyada idarəetmədə ağıllı və zəruri islahatlar tələb olunur. Əks halda ziddiyyətli qarşıdurmalar başlaya bilir.\nŞəxsən mən Yeni Azərbaycan Partiyasında konstruktiv islahatların tam tərəfdarıyam. İnanıram ki, partiyada proqram və nizamnamə tələblərinə sadiq olan, siyasi və intellektual mədəniyyəti olan, təkcə partiyaya deyil, ölkəyə, xalqa fayda verə bilən on minlərlə üzv var ki, onlar da islahatların tərəfdarıdır...\nBu baxımdan, partiyada bütün istiqamətlərdə islahatlara bu gün çox böyük ehtiyac var. Bir şərtlə ki, islahatlara partiyanın idarəçiliyindən başlanılsın. Həm idarəetmə quruluşunu, həm də idarə edən subyektləri nəzərdə tuturam. İdarəetmə islahatları aşağılardan yuxarı pillələrə qədər hamısını, yəni özək təşkilatlarından, rayon təşkilatlarından başlamış mərkəzi aparata qədər hər pilləni, hər strukturu əhatə etməlidir. Metodlar, subyektlər, kadrlar, baxışlar, mövqelər də partiyanın nizamnamə və proqram tələblərinə uyğun şəkildə, YAP-ın ideya prinsiplərini qorumaq şərtilə yenilənməlidir, dəyişməlidir. Digər tərəfdən, mənim fikrimcə, ən doğru islahat yolu Heydər Əliyevin qurduğu saf, təmiz əqidəli partiyanı ideya, amal və əməl olaraq işlək şəklə qaytarmaqdır, o mühiti bərpa etməkdir.\nBilirsiniz ki, Heydər Əliyev 91-lərə tarixi cavabında partiyanın əsas vəzifələrini, partiya quruculuğunun yollarını konkret şəkildə açıqlamışdır. Bu cavab əslində, müstəqilliyin ilk illərində dövlət qurmağın strateji planı, yolları idi. Belə də oldu. Sonra ambisiyalı insanlar partiya idarəçiliyini ələ aldılar. Şəxsi maraqlar, karyera hərisliyi, üzvlərə və kadrlara qeyri-obyektiv yanaşma, mənəm-mənəmlik partiya maraqlarını, partiya nüfuzunu üstələdi, administrativ status və hökm nizamnamə, proqram müddəalarından, bərabərhüquqluluq, ideologiya, qarşılıqlı hörmət kimi mühim prinsiplərdən üstün tutuldu.\nƏn pisi budur ki, şəxsi maraqları üstün tutanları yerli rayon təşkilatlarına sədr gətirdilər, onlara himayədarlıq olundu. Partiyanı yerlərdə quranlar, onun proqramına və nizamnaməsinə cani-dildən sədaqətli olan və təmənnasız xidmət edən yüzlərlə YAP fəalı yerlərdə idarəçilikdən uzaqlaşdırıldı. Bunu kimlərin etdiyi hamıya məlumdur. Nəticə göz qabağındadır. Bölgələrdə, yerlərdə əhali arasında hörməti olmayan, rüşvətxor, saxtakar, yalançı, oğru kimi mənfi imicə malik olanlar yerlərdə YAP təşkilatlarına rəhbər gətirildilər. Onlar da bu imkandan bir vasitə kimi istifadə edərək YAP başçılarının dəstəyi ilə bizneslərini genişləndirdilər, ya da növbəti mərhələdə dövlət məmuru oldular.\nDaha çox isə İH başçısı, yaxud onun birinci müavini postlarını tutdular, deputat, bələdiyyə sədri seçildilər. Bütün bunların son nəticələri artıq xalqımıza məlumdur. Acınacaqlısı budur ki, belə insanları dəstəkləməklə, onları təşkilatlara rəhbər gətirməklə, onları kadr kimi irəli sürməklə partiya sədrini də aldatmış olublar.\n- Yerli təşkilatların rəhbərlərindən yerlərdə narazılıq və şikayətlər var. Başlıcası, bu narazılıq elə YAP-çıların özündən gəlir. Amma bu narazılıqlara nə siyasi şura, nə də icra katibliyi tərəfindən əhəmiyyət verilir. Odur ki, partiya idarəçiliyində artıq özünü doğrultmayan və maneəyə çevrilən icra modeli ləğv olunmalı, orada işləyənlər də dəyişməlidir. Artıq idarəetmə mənfi mənada monopoliyalaşıb və demokratik mexanizmlər işləmir.\nİş elə bir həddə çatıb ki, icra katibliyinin, Siyasi Şuranın və müavinlərin ünvanına yazılan ərizələrə aylarla, illərlə cavab verilmir. Elə mənim də 13 ildir yazdığım cavabsız ərizələr var...\nTəsəvvür edin, parlament seçkilərindən əvvəl YAP Neftçala rayon təşkilatından namizədin dəyişdirilməsi, onun rayon partiyadaşları tərəfindən dəstəklənmədiyi barədə mərkəzi aparata, Siyasi Şuraya, şəxsən Əli Əhmədova məktub ünvanlandı. Bu məktub saytlarda dərc olundu. Amma heç bir reaksiya, cavab verilmədi. Yəni mərkəzi qərargah üzvlərə patiyadan olan namizədi dəstəkləyən, yaxud onlarla razılaşdığını bildirən hər hansı cavabı vermədi.\nPrezident Aparatında da vətəndaşların şikayət və ərizələrinə münasibət eynidir. Mən Neftçala əhalisinin, iş adamlarının illərlə PA-ya göndərdiyi şikayət məktublarını saytlarda oxuyub dəhşətə gəlirəm. Gərək zamanında xalqın səsinə, ictimai rəyə hörmət ediləydi, şikayətlərə baxılaydı. Çünki vaxtında baxılsaydı, rayon əhalisi məmurlardan bu qədər əzab-əziyyət, bu qədər özbaşınalıq, vəzifə səlahiyyətlərini aşmaq, dövlətin və xalqın cibinə girmək, dövlət mənafeyini tapdalamaq görməzdi.\nYəni Neftçala İH başçısının göndərdiyi eşşək südünü içmək dövlət maraqlarından, partiya qeyrətindən, dövlətçiliyə qulluqdan vacib imiş? Şəxsən bu fikirdəyəm ki, ötən illər ərzində əhalinin məmurlardan şikayətləri, iş adamlarının üzləşdiyi qanunsuzluqlar, vətəndaşların hüquqlarının pozulması, məmurların, oliqarxların, biznes monopoliyasının, rütbəli adamların sonsuz özbaşınalıqları barədə Prezidentə ünvanlanan şikayət məktubları bəlkə də bilərəkdən ünvanına çatdırılmayıb. Burada kimlərin hansı "işbirliyi", hansı maraqları olduğunu özləri hamıdan yaxşı bilir...\nƏgər icra katiblərinin işi, partiyada mühim məsələlərin taleyi, üzvlərin ərizə və şikayətlərinə baxılması, mərkəzi aparat binasına daxil olmaq üçün kimə icazə verilməsi onların köməkçilərinin ixtiyarına buraxılıbsa, o zaman durumu şərh etməyə lüzum yoxdur.\nsaxtakar oğru olanlar yerlərdə rəhbər


Luanda (Anqola) üçün ucuz aviabiletlər, Luanda (Anqola) / üçün ucuz aviabiletlər / Tickets.az\nLuanda şəhərinə, Anqola ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Anqola > Luanda\nLuanda (LAD) şəhərinə aviabiletlər.\nLuanda şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Luanda şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Luanda şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Anqola, Luanda şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nLuanda şəhərinə təyyarə bileti neçəyədir\nLuanda və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nLuanda şəhərində neçə hava limanı var?\nLuanda şəhərində bu hava limanları var: 4 De Fevereiro.\nLuanda şəhərinə hansı reyslər ən ucuzdur?\nLuanda şəhərinə ən ucuz uçuşlar: .\nMüştəri xidmətinə mesaj göndərmək üçün istifadəçi seansının unikal identifikatoru: 2407679566


Uşaqları virusdan necə qoruyaq?\nBalacalara dərman verilməsi vərdiş halına gətirilməməlidir\nPayız və qış aylarında qrip və soyuqdəymədən qorunmaq çətinləşir. Xüsusilə də, uşaqların immun sistemi zəif olduğundan, onlar daha tez-tez yoluxucu xəstəliklərə tutulur, soyuqdəymədən əziyyət çəkirlər. Həkimlərin məsləhətinə görə, uşaqlara dərman verməkdənsə, mütəmadi onların immun sisteminin möhkəmləndirilməsi üçün tədbirlər görülməlidir.\nPediatr Mahirə Quliyevanın “Ekspress”ə bildirdiyinə görə, yalnız xəstələndikdə və ya virusların yayıldığı zamanlarda deyil, uşağın sağlam həyat tərzi sürməsinə daim fikir vermək, onu sağlam qida ilə bəsləmək lazımdır: “Çox vaxt yoluxucu xəstəliklər mövsümündə, soyuq havalarda valideynlər asana əl atır və uşaqlara dərman vasitələri, antibiotiklər, vitamin kompleksləri, immunostimulyatorlar verərək immun sisteminin müqavimətini artırmağa çalışırlar. Həkim təyin etdikdə bu vasitələrdən istifadə etmək olar. Amma bu, vərdiş halına gətirilməməli və hər yüngül soyuqdəymədən belə qorunmaq üçün antibiotiklərdən istifadə olunmamalıdır”,-deyən pediatr bildirir ki, bunun əvəzinə uşaq düzgün bəslənilməli, təbii meyvə və tərəvəz şirələri, təmiz havada gəzinti, müsbət emosiyalarla dolu həyat, sevgi və qayğını hər an nümayiş etməyə hazır olmaq onun sağlamlığının qorunması üçün başlıca amillər olmalıdır.\nM.Quliyeva qeyd edib ki, uşağın immun sisteminin möhkəmləndirilməsində düzgün qidalanma əsas rol oynayır. Dediyinə görə, gündəlik qida rasionundan zərərli çipslər, mənşəyi məlum olmayan qidalar çıxarılmalıdır. Meyvə, tərəvəzlərdən də yerlilələrə, GMO məhsulu olmayanlara üstünlük verilməlidir.\nQuliyeva əlavə edib ki, tərəvəzlər arasında bakteriya və viruslarla mübarizə aparanlar da var: “Bunlardan çoxumuzun bildiyi, hətta dədə-babadan istifadə etdiyimiz sarımsaq məşhurdur. Soyuqdəymə zamanı istifadə olunması məsləhət olunsa da, uşaqlar onu çiy halda yeyə bilmir. Lakin isti şorbalara bir qədər sarımsaq sıxılıb əlavə olunsa, acılığı bilinməz, tam gələr. Sarımsağı yeməklərin bişirilməsi zamanı da əlavə etmək olar. Bu tərəvəzin tərkibində təbii antibiotik var. Virus və bakteriayaları məhv etməklə yanaşı, immun sisteminin də möhkəmlənməsinə xidmət edir”.\nMüsahibimiz yeməklərə soğan əlavə etməyi də məsləhət görür: “Vitamin C ilə zəngin olan bu tərəvəzin xeyri çoxdur. Yaxşı olar ki, virusların yayıldığı vaxtlarda, soğan doğranılaraq otağa qoyulsun. Onun iyi boğaz və burnun selikli qişasını mikroblardan qoruyur”.\nHər gün uşağa meyvə verməyin də mühüm olduğunu deyən Quliyeva bildirib ki, qış mövsümündən xüsusilə də, sitrus meyvələrin xeyri böyükdür: “Portağal və naringi uşaqların orqanizmini tələb olunan C vitamini ilə təmin edəcək. Bir qədər limon suyu da sıxılaraq su ilə verilə bilər. Onların tərkibindəki C vitamini soyuqdəymə ilə mübarizə aparır. Uşağın bu meyvələrə allergiyası yoxdursa, rahat vermək olar”.\nHəkimin sözlərinə görə, uşağın qida rasionunda ət, balıq, süd məhsulları, meyvə-tərəvəz, yumurta, göyərti, qozun olması sağlamlığını artırar: “Qida zülallar, yağlar, karbohidratlar, vitamin və mikroelementlərlə zəngin olmalıdır. Zülalların tərkibində olan amin turşuları immun sisteminin yuksəlməsinə müsbət təsir edir. Orqanizmin sağlamlığı üçün yalnız heyvanlarda olan zülallar deyil, bitki tərkibli, məsələn, noxud, lobya, paxlalı bitkilər də mühümdür. İmmun sistemi zəif olan uşaqlara ən azı həftədə bir dəfə olmaqla paxlalı bitkilərdən hazırlanmış qidalar vermək lazımdır”.\nİmmun sisteminin normal şəkildə fəaliyyət göstərməsi üçün daha vacib hesab edilən vitaminlər A, C, E, B və D qrupu vitaminləridir.\nVitamin A-nın mənbəyi hesab edilən qida maddələri: kök, kahı yarpağı, kələm, balıq yağı, böyrək, qaraciyər, dəniz balıqlarının qaraciyəri, yumurta sarısı, kərə yağı, qaymaq və s.\nHəmsöhbətimiz bildirib ki, təbii bal, doşab, xurma, qoz da bədənin soyuqdəyməyə qarşı müqavimətini artırır: “Müxtəlif otlardan, giləmeyvələrdən dəmləmələrin də uşaqlar üçün xeyri var. Lakin bütün bu vasitələrdən istifadə edərkən uşaqlarda allergiyanın yaranmamasına fikir vermək lazımdır”.\nQidalanma ilə yanaşı düzgün yuxu rejimi, istirahət, fiziki hərəkətlər, təmiz havada gəzinti, oyunlar da uşaq üçün vacibdir. Gecə yuxusu zamanı uşaq yuxudan tam doymalıdır. Uşaqların gec yatması, gecənin çox hissəsində oyaq qalması immun sistemlərinə ağır zərbə vurar.


On taqaloq sites, adult dating apps indi görüşmək filippin single\nƏhali ilə daha yüz milyon və daha çox, əlli, bu əhali əsasən ingilis dilli, Filippin və beşinci ən böyük əhalinin dünyada. Bundan başqa, boks, Ulu, Filippin də yüksək qiymətləndirilir görə, bir şey tamamilə başqa-onun stunningly gözəl olan qadınlar dünyada. Lakin, tapmaq Taqaloq duş, çətin ola bilər, xüsusilə də əgər siz yaşayırsınız, ev uzaq, Avropada və ya Amerikada, lakin köməyi ilə taqaloq dating sites müayinə aşağıdakı səyahət tapmaq üçün sevgi və ünsiyyət, filippin kraliçası gözəllik ola bilər rəvan romanı ilə başa çatır ki, toy bells, əgər bu, niyyəti.\nTaqaloq -biri nüfuzlu və məşhur dating site Filippin və olan daha üç milyon yarım. Yarandığı andan, Filippin əhəmiyyətli rol oynamışdır birləşməsində min taqaloq qadınlar ilə maraqlı single dünyada. İlə Cupid arasında qarşılıqlı iştirakçıları tərəfindən böyük əhəmiyyətə malikdir, ona görə də onlar istifadə inkişaf etmiş funksiyalar mesajlaşma imkan verir ki, daha yaxşı qarşılıqlı çərçivəsində platforma. Bundan başqa, asılı olaraq, maraqları, siz dar axtarış matç üçün konkret detalları kimi yaşı, çəkisi, dəri rəngi, sosial davranış və s. İnsanlar taqaloq anlamaq ki, biz cəmiyyət, daim hərəkətdə, ona görə də əldə edə bilərsiniz app birbaşa Google Play Store ki, zövq imkan verir ərizə ilə birbaşa Android smartphone dəstəyi ilə harada olursunuzsa olun. Dünya kimi daha çox çevrilir, qlobal bir kəndə internet sayəsində və digər texnoloji nailiyyətlər, dil fərqi yaradır maneə və boşluğu əlaqələr, ancaq köməyi çoxdilli interfeys və alətləri dil tərcümə taqaloq uğurla dil baryeri və işlər öz xidmətlərini təqdim etmək üçün daha geniş auditoriya. Taqaloq -bu, başlamaq üçün əla yerdir axtarış üçün bəzi Taqaloq sevgi ilə üzvlük bazası görə.\nmilyon-bu ən böyük Taqaloq saytlarda tanışlıq online\nBundan başqa, o, var rahat saytın dizaynı olacaq ki, asan naviqasiya. Hissəsi kimi böyük bir şəbəkə Cupid Media taqaloq istifadə qabaqcıl mesajlaşma sistemi və funksiyaları, axtarış edən, onun üçün cəlbedici daha gənc və təcrübəli istifadəçilərin.\nHaqqında daha çox məlumat bilərsiniz Filipino saytından\nDigər fərqli platformaları vasitəsilə qeydiyyata alınması, pulsuz və üzvlük pul lazımdır, sevirəm, fəxr edir ki, tamamilə pulsuz, kimi qeydiyyatdan keçmək və iş profili. Əgər siz işləyirsiniz Android yandırmaq və ya smartphone dəstəyi ilə iOS, siz hələ də istifadə edə bilərsiniz Pina sevgi, yolda, çünki o dəstəkləyir, həm də tətbiqi, müvafiq mağazalar apps. Fərqli olaraq elita üzərində tək, tərkibi Pina sevgi iki klik siçan lazım deyil doldurmaq geniş sorğu və ya test keçmək üçün şəxsiyyət olmaq üçün üzvüdür. Pina sevgi-bu, düz platforma tanışlıq üçün mükəmməl olan hər kəs istəyir ki, suyun dadı, o Ki qaldı Taqaloq tanışlıq olmadan tam törədildiyi də ödənişli quruluş vermişdir. Lakin bu, demək deyil ki, pullu taqaloq tanışlıq saytları ən yaxşı halda. Bununla belə, qeyd etmək vacibdir ki, onun liberal mövqeyi ilə yoxlama profil istisna deyil bilərsiniz ki, qarşı-qarşıya ilə bəzi saxta profillər saytda. Zövq üçün maksimum fayda saytın olmaq lazımdır fəal və daim yoxlamaq və yeni üzvlərin cəlb edən qoşulacaqlar platformasında gündəlik.\nDaha çox məlumat əldə edin, web ziyaret linki\nElit single, hamıya bəlli onların potensial üzvləri ilə intensiv şəxsiyyət test yönəldilmiş çıxartmaq kimi bir çox şəxsi məlumat, mümkün qədər məlumat aktualdır yardım sistemində müəyyən etmək üçün ən uyğun üzvü üçün. Siz qeydiyyatdan zaman platformasında, siz qəbul etməyə hazır olmalıdır geniş şəxsiyyət testi. Vasitəsilə təqdim edilən informasiya, test, Sizin axtarış meyarlara və nəzərdən davranış, elita, insanların intellektual sistem seçilməsi oyunçular vaxtaşırı təklif tərəfdaş öz üzvləri üçün. Elitanın, insan və təmin edir və ən yüksək səviyyədə təhlükəsizlik üçün onun bütün üzvlərinin köməyi ilə əl ilə yoxlanılması anket, şifrələmə məxfi məlumatların aşkarlanması və phishing bir hilekarlık sistemləri ilə aşkar saxtakarlıq. Elit tək arasında bir neçə saytlarda tanışlıq təklif edir ki, tanışlıq və əlaqələr məsləhət öz üzvlərinə. Ekspert blogerlər münasibətləri vaxtaşırı yeniləmək blog yeni maraqlı oruc blog yönümlü daxili tələbatının ödənilməsinə, onun üzvləri. Kimi daha çox insanların keçir dating sites üçün sevgi və ehtiyacı dost ünsiyyət sahəsində ola bilər dolu müxtəlif insanlar axtarır, müxtəlif ehtiyacları və bu, çətin ola bilər, bəzi ayırmaq üçün orijinal axtaran, sevgi və kələkbazlar və fırıldaqçılar. Belə ki, elit Qeydiyyat single, yoxlanılması və təsdiqi kiçik sayda üzvlərini (ıia nın)istifadə onlayn-platformaların tanışlıq. Elit single portalı -bu yer alacaq ciddi taqaloq olan qadınlar yüksək təhsilli və intellektual ehtiyaclarını, sizin oxşar. Haqqında daha ətraflı məlumat üçün elit tanışlıq saytına müraciət aşağıdakı linki tıklayarak. İlə pulsuz qeydiyyat və üzvlük iştirakçıları yarada bilərlər profillər, download maksimum on iki şəkillər, göz anket digər iştirakçılarının və əldə kişiselleştirilmiş oyunlarına arasında digər üstünlüklər. Əgər siz səyahət bütün dünyada biznes üçün və ya əyləncə, siz həyata nə qədər narahat əldə sərhədkeçmə sənədləri kimi viza bilər ola. ‘K’ vizası verilir sürətləndirilməsi məqsədi ilə immiqrasiya prosesinin çatdırılması öz gəlin, ABŞ-da evlilik üçün. Albalı çalışır asanlaşdırmaq bütün immiqrasiya prosesi əvvəldən axıra qədər kiçik bir haqqı üçün zaman saxlaya bilərsiniz və sinir iştirak edən prosesdə. Dead var ətraflı məxfilik və təhlükəsizlik siyasətinin təmin özünün bütün üzvlərinə təhlükəsizliyini istifadə edərkən inkişaf etmiş təhlükəsizlik xüsusiyyətləri kimi SSL-sertifikatı və şifrələmə şəxsi məlumat. gözəl fürsətdir başlamaq üçün öz taqaloq tanışlıq səyahət. Onların azad üzvlüklə, siz qeydiyyatdan platformasında və bir profil yaratmaq, göndərmək ifadeler keçirmək anket digər iştirakçıların. Daha iş təcrübəsinə tanışlıq, -təcrübəli taqaloq provayderi xidmət tanışlıq. Daha ətraflı məlumat üçün və maraqlı funksiyalar internet saytına baxın aşağıda. Dil olmalıdır maneə gəldiyi zaman sevgi və romantika, məhz buna görə də taqaloq Kisses alət onlayn-tərcümə dilinin ki, rabitə asanlaşdırır nümayəndələri arasında müxtəlif dil mənsubiyyətindən. Əgər sizin maraq düşür, səyahət və digər macəra, (səyahət) kisses-ən məşhur veb Taqaloq tanışlıq sizin üçün. Bu funksiyadan istifadə edərək, siz qeydiyyatdan hesabı yaratmaq və bir neçə klik ilə görüşmək minlərlə olan qadınlar hazırdır və istəyirlər ki, dünyada səyahət sizinlə. Bu gün iştirakçıları təşkil etmişlər və ziyarət artıq beş yüz istiqamətlərinin dünyada. Taqaloq kisses edir, öz üzvlərinə müxtəlif variantları üzvlük gəlir ki, müxtəlif dəyəri, müddəti və üstünlükləri. İştirakçılar hər hansı bir plan üzvlük açmaq xüsusi üstünlükləri ilə bağlı müəyyən bir plan və onlar üçün seçə bilər yeniləmə və ya aşağı üzvlük kimi onlara imkanı qazanıb. Taqaloq kisses biridir arasında bərabər gəldiyi zaman taqaloq dating sites, bu unikal dizayn və inteqrasiya ilə böyük xüsusiyyətləri etmək cəlbedici. Digər fərqli platformalar tanışlıq ki, vərdiş və çalışırlar edin geniş auditoriya, filippin kisses diqqət taqaloq yer tanışlıq belə ki, onlar yaratmışlar, əla xidmət, uzun illər ərzində. Gəldiyi zaman Taqaloq dating sites, heç bir şey daha yaxşı on ayrılıb saytları və ərizələr çoxdur. Şəraitdən asılı olaraq, ehtiyac və maraqların bu xüsusi an qoşula bilər hər hansı bir, beş, qeydiyyatdan, tam profilinizi yaradın və siz yaxşı yol tapılması taqaloq sevgi, romantika, ünsiyyət və icrası\n← Ən yaxşı yerlərdə rast gəlmək qızlar redaktə Filippin\nSöhbət Filippin - online dating və flirt video chat →


Maliyyə Nazirliyi 25 milyon manat həcmində DQİ yerləşdirib ABC.AZ\n15 oktyabr, Fineko/abc.az. Azərbaycan Maliyyə Nazirliyi Bakı Fond Birjası (BFB) vasitəsilə dövlət qısamüddətli istiqrazların (DQİ) satışını həyata keçirib.\nBFB-in məlumatına əsasən, oktyabrın 15-də AZ0104010746 İSİN-li, 25 mln. manat həcmində, 364 gün tədavül müddətli DQİ yerləşdirilməsi üzrə hərrac keçirilmişdir.\nİstiqrazların ödəmə tarixi: 13 oktyabr 2020-ci il.


Gədəbəydə silahlı insident: Ana və oğul güllələnib - Meydan.TV\nBaşlıq: silahlı insdent\nGədəbəydə silahlı insident: Ana və oğul güllələnib\nTarix: 2 Sentyabr 2019\nHadisədə şübhəli bilinən şəxs saxlanılıb\nGədəbəy rayonunun Arısu kəndi ərazisində avqustun 31-də Şəmkir rayon sakini Ə.Həsənov münaqişə zəminində tüfəngdən açdığı atəşlə kənd sakini olan qohumu R.Vəliyevaya qolundan, onun oğlu A.Əliyevə isə ayaq nahiyəsindən xəsarət yetirib.\n“APA”-nın məlumatına görə, bu barədə Daxili İşlər Nazirliyindən məlumat veriblər.\nMəlumata görə, Ə.Həsənov sonradan R.Vəliyevaya məxsus 2 mərtəbəli evə neft tökərək yandırıb. Nəticədə oradakı əşyalar, habelə 20 kvm. sahədə dam örtüyü yanıb.\nYanğın söndürülüb, R.Vəliyeva və A.Əliyev xəstəxanaya yerləşdiriblər.\nGədəbəy Rayon Polis Şöbəsi əməkdaşlarının keçirdikləri əməliyyat-axtarış tədbirləri nəticəsində adam öldürməyə cəhddə şübhəli bilinən Ə.Həsənov saxlanılıb. Cinayət əməlini törədərkən istifadə etdiyi müvafiq sənədləri olmayan “İJ-16” markalı ov tüfəngi ondan götürülüb.\nFaktla əlaqədar cinayət işi başlanıb və araşdırma aparılır.\nqısa linklər: http://mtv.re/kdalg5


Oxu.az - Səfirlikdən Dağıstanda həbs edilmiş həmvətənlərimizlə bağlı AÇIQLAMA\n“Dağıstanda iğtişaşlar zamanı saxlanılan Azərbaycan vətəndaşlarının hüquqlarının təmin edilməsi istiqamətində bütün lazımi tədbirlər görülür”.\nBu barədə APA-ya Azərbaycanın Rusiyadakı Səfirliyinin mətbuat xidmətindən “Turan” informasiya agentliyinin dərc etdiyi “Азербайджанские власти безучастны к судьбе арестованных в Дагестане сограждан?” (“Azərbaycan hökuməti Dağıstanda həbs edilən həmvətənlərinin taleyi ilə maraqlanmır?”) başlıqlı məqalə ilə bağlı bildirilib.\nQeyd edilib ki, sentyabrın 10-da yayılan məlumatda vurğulandığı kimi, 2-3 sentyabr tarixlərində Səfirliyin konsulu, müşavir Toğrul Sadıqov və konsulluğun üçüncü katibi Müsənnif Dadaşov Rusiyanın Dağıstan Respublikasının ərazisində baş vermiş məlum insident nəticəsində saxlanılan Azərbaycan Respublikasının vətəndaşları ilə görüşmək üçün Dərbənd şəhərinə ezam olunublar.\nOnlar Rusiya Federasiyası Cəzaların İcrası Federal Xidmətinin Dağıstan Respublikası üzrə idarəsinin 2 nömrəli İstintaq Təcridxanasında saxlanılan yeddi vətəndaşımız: Əziz Fərəczadə, Rövşən Hüseynov, Elmar Musayev, Emin İmaməliyev, Tural Qiyasov, Nahid Ağayev və Elbrus Əhmədovla görüşüblər.\nBütün görüşlərdə vətəndaşlarımız saxlanma şəraitlərinin qənaətbəxş olduğunu, vəkilləri ilə mütəmadi görüşə bildiklərini və sağlamlıqları ilə bağlı şikayətlərinin olmadığını diqqətə çatdırıblar.\nSəfirliyin əməkdaşları tərəfindən isə məsələnin diqqət mərkəzində olduğu, lazımi hüquqi yardımla təmin olunacağı və hazırda bu istiqamətdə müvafiq işlərin davam etdirildiyi barədə həmyerlilərimizə məlumat verilib:\n“Səfirlik tərəfindən həmyerlilərimizin hüquqlarının qorunması məqsədilə Dağıstanda çalışan vəkil R.Rabadanov cəlb olunub və ona təcridxanada saxlanılan 10 nəfərin ibtidai istintaqı zamanı haqlarının qorunması tapşırılıb.\nGörülmüş səylər nəticəsində İstintaq Təcridxanasında saxlanılanlardan Əziz Fərəczadə, Elmar Musayev, Emin İmaməliyev və Elbrus Əhmədov barəsində ev dustaqlığı qətimkan tədbiri seçilib.\nTəcridxanada qalan digər üç nəfər: Rövşən Hüseynov, Tural Qiyasov və Nahid Ağayevin işi də Səfirliyin və vəkilin diqqət mərkəzindədir. Onların hüquqlarının təmin edilməsi istiqamətində bütün lazımi tədbirlər görülür”.\nHəmçinin, vurğulanıb ki, sözügedən məqalədə adıçəkilən vəkil Murad Vəlixanov iyul ayında Səfirliyə müraciət edərək, həmyerlilərimizi müdafiə etmək təşəbbüsünü irəli sürüb:\n“Səfirlikdən saxlanılan şəxslərə aid sənədlərlə təmin edilməsini xahiş edib. Səfirlik tərəfindən onun belə bir təşəbbüsü yüksək qiymətləndirilib və ona bəzi lazımi sənədlər təqdim olunub. Fürsətdən istifadə edərək göstərdiyi yanaşmaya görə Murad Vəlixanova bir daha təşəkkürümüzü bildiririk.\nEyni zamanda, Səfirliyin 17 sentyabr tarixli məlumatında qeyd edildiyi kimi, Moskva şəhərinin Troitsk Rayon Məhkəməsində keçirilmiş iclasda dörd Azərbaycan vətəndaşı elə məhkəmə zalından buraxılıblar və onlardan Moskva şəhərini tərk etməmək haqqında yazılı iltizam götürülüb”.\nDiqqətə çatdırılıb ki, Səfirlik öz imkanları və səlahiyyətləri çərçivəsində vətəndaşlarımızın hüquqlarının qorunması üçün bütün mümkün addımları atır:\n“Hər görülmüş iş, atılmış addım barəsində də KİV-ə məlumatın verilməsini məqsədəuyğun hesab etmir.\nBelə həssas, insan taleyinə aid mövzulara toxunarkən, ictimaiyyətə həqiqəti əks etdirən dolğun məlumat vermək üçün Səfirliyin mətbuat xidməti KİV nümayəndələri ilə əməkdaşlığa hər zaman açıqdır”.


“Gənc OL”da 70-dən çox endirim! – "Azercell"dən yeni kampaniya\n18 İyul 2016 - 16:23\n“Gənc OL”da 70-dən çox endirim! –"Azercell"dən yeni kampaniya\nAbunəçilərə təqdim edilən fərqli və unikal tarif paketi çeşidinə, eləcə də sərfəli endirimlərə görə hər zaman öndə olan ölkənin lider mobil operatoru "Azercell Telekom" müştərilərinin rahatlığını əsas hədəfi kimi saxlamaqda davam edir.\nGəncOL tarifinə qoşulmaq üçün SimSim abunəçiləri G5 və ya G8 açar sözünü 7575-ə göndərməlidirlər.\nGəncOL5 tarifində ayda cəmi 5 AZN ödəyib hər ay 2GB İnternet, GəncOl-lularla 200 dəqiqə danışıq, 200 SMS-dən yararlanmaq imkanı qazanır. Gənc OL 8 paketi də abunəçilərə sərfəli danışıq təklif edir. Belə ki, bu tarifdə abünəçi 4GB İnternet, 400 tarifdaxili dəqiqə və 400 SMS-dən istifadə etmək imkanı qazanır. GəncOl-un daha bir üstünlüyü isə ondan ibarətdir ki, aylıq paketdəki danışıq bitəndən sonra Gənc OL abunəçiləri öz aralarında cəmi 2 qəpiyə, olkədaxili isə 5 qəpiyə danışacaqlar.


“Azərişıq” Bakı və regionlarda 1088 kənar xətdən istifadə faktı qeydə alıb - AZƏRTAC – Azərbaycan Dövlət İnformasiya Agentliyi\nYanvar-avqust aylarında “Azərişıq” ASC-nin əməkdaşları tərəfindən Bakı və regionlar üzrə 1088 kənar xətdən istifadə və xüsusi qurğular ilə 12 müdaxilə faktı qeydə alınıb.\nASC-dən AZƏRTAC-a bildirilib ki, beləliklə itirilmiş enerjinin miqdarı 14 milyon 884 min 492 kilovat/saat həcmində olub. Bu isə 1 milyon 406 min 227 manat deməkdir. Oğurluq faktları ilə bağlı hüquq-mühafizə orqanlarına müraciət edilib. Bundan sonra da belə hallar baş verdiyi təqdirdə yenə də hüquq-mühafizə orqanlarına müraciət olunacaq.\n“Hər bir istehlakçı bilməlidir ki, uçot komplektinə müdaxilə üsullarının müxtəlif olmasına baxmayaraq, bu gün aşkarlanmayan qüsur yoxdur. Belə ki, “Azərişıq” ASC tərəfindən quraşdırılan müasir sayğaclar rəqəmsal olmaqla yanaşı, yük dinamikasına nəzarət funksiyasını və digər əlavə müdaxilə hallarını arxivləşdirən yaddaşa malikdir ki, bu da yerində müdaxilə hallarının aşkarlanması zamanı operativliyi təmin edir. Qeyd etmək istəyirik ki, müasir standartlara cavab verən avadanlıqlarla təchiz edilmiş sayğac-test laboratoriyası və bu sahədə işləyən beynəlxalq şirkətlərdə ixtisaslaşmış peşəkar əməkdaşların olması belə halların dərhal aşkarlanmasını tam təmin edir.\nOnu da qeyd etmək istəyirik ki, uçot işinin təkmilləşdirilməsi və müasirləşdirilməsi istiqamətində “Azərişıq” tərəfindən “Ağıllı şəbəkələr” konsepsiyası çərçivəsində aparılan silsilə tədbirlər nəticəsində smart uçot cihazları və onların mərkəzləşdirilmiş idarəetmə sistemi, Avtomatik İdarəetmə və Nəzarət mərkəzləri ilə istənilən müdaxilə halı dərhal aşkar olunur, elektron qeydə alınır, aktlaşdırılır və bu kimi talançılıq faktları barədə hüquq-mühafizə orqanlarına müvafiq qaydada müraciətlər ünvanlanır.\nOnu da qeyd edək ki, kənar xətt və xüsusi qurğular vasitəsiylə enerji təchizatına qanunsuz müdaxilə edən şirkət və müəssisələrlə yanaşı, MTK-lar da var. Növbəti dəfə belə qanunsuz hallara yol verən, oğurluqla məşğul olanların siyahısı mediaya təqdim olunacaq”, - deyə ASC-nin məlumatında deyilir.\nAZERTAG.AZ :“Azərişıq” Bakı və regionlarda 1088 kənar xətdən istifadə faktı qeydə alıb


Böyük sənət bahadırı (İmran Axundov)\nBÖYÜK SƏNƏT BAHADIRI\nPoeziya gözəllikdir, poeziya istedadın, gərgin əməyin, yuxusuz gecələrin bəhrəsidir. Bu xoşbəxtlik hər adama nəsib olmur. Lakin elə insanlar var ki, öz yüksək poeziyası ilə ürəklərə rövnəq verir, şerləri ilə onları isidir və ruhunu oxşadır. Böyük sənət bahadırı Məmməd Araz məhz belə qələm sahiblərindəndir. M. Arazın yaradıcılığı çoxşaxəlidir, mövzulu və əhatəlidir. Onun sənət adamlarına, vətənə, ana təbiətə, gözəlliyə, dünyanın müxtəlif işlərinə həsr etdiyi əsərlər öz rəvanlığı ilə fərqlənir. Məmməd Arazın lirikası rəngarəngdir, onun lirik əlvanlığı, zənginliyi oxucuların yaddaşında bir mayak kimi yanır və yanmaqdadır. Ədibin yaradıcılığı vətənə bağlıdır, vətənin dərdi, acısı ilə yanan şair çox gözəl deyir:\nSözün əsl mənasında vətəninin sadiq oğlu Məmməd Arazın bu iki misrası gözəl kəlamlarımızın ən yüksək incisidir. Şairin təbiətə həsr etdiyi “Şerə gətir”, “Şahdağı”, “Muğanın şikayəti”, Dağ çayı”, “Göy göl”, “Əlvida dağlar”, “Qaranquş”, “Kəklik” və s. kimi şerləri indi də xalqın dilində əzbərdir. 1956-ci ildə Şahdağına səyahət zamanı şair bütün qələm dostlarını bu füsunkar gözəlliyə çağırır. Ədib burada:\nNə şöhrət gəz, nə də ki ad,\nGəl zəhmət çək, zəhmətdəki\nŞan-şöhrəti şerə gətir!\nTəbiətin öz şeri var,\nTəbiəti şerə gətir...\nZəhməti-əziyyəti, şan-şöhrəti təbiətin şer dili ilə ifadə etməyə çalışır. Ona görə də təbiət mövzusu M. Araz lirikasının əksəriyyətində öz əksini tapmışdır.\nM. Arazın 1956-cı ildə yazdığı “Şahdağı” şeri öz rəvanlığı ilə oxucuların rəğbətini qazanmışdır.\nQar əridi, sinən coşdu sinəmtək,\nNə gözəldir ilk baharın, Şahdağı.\nElsiz olsan, selin olar göz yaşı;\nBudur gəldi obaların, Şahdağı.\nÖmrün-günün dərdsiz-qəmsiz deyildi,\nƏyilmədi şah vüqarın, Şahdağı!\nŞair bu şerdə Şahdağın bahar fəslindəki gözəlliyindən, onun şah vüqarından ürək dolusu ilə danışır.\nTəbiət mövzusunda yazılmış şerlərdən biri də “Muğanın şikayəti” əsəridir. Ədib bu şerdə təbiətə gözəllik verən ceyranın ovlanmasını qəti qadağan edir. “Muğanın şikayəti” şerində şairin əsas məqsədi odur ki, gənc nəsil ceyranı muzeylərdə yox, təbiətin qoynunda, Mil-Muğan düzündə görsünlər. Ona görə də şair şerin sonuncu bəndində gözəl deyib.\nGöy gölün füsunkar gözəlliyini ədib 1964-cü ildə yazdığı “Göy göl” şerində gözəl əks etdirir:\nDumanda görünməz, dumandı Göy göl.\nTənha qayalara, lal meşələrə,\nƏdib bu şerində Göy gölün qayalara, meşələrə arxa olmasından, səhər-səhər suyunun duruluğundan, Kəpəzin dibində yorulan ceyrantək burulub yatmasından iftixarla danışır.\nM. Arazın “Mənim Naxçıvanım” şeri də təbiət mövzusunda yazılmış ən gözəl əsərlərindəndir. Şair bu şerində doğma vətəni olan Naxçıvanın gözəl təbiətindən, dağ havasından, qaynar bulaqlarından böyük məhəbbətlə danışır və öz Naxçıvanını, Şahbuzunu ürəyinin bir parçası adlandırır:\nQaynar bulaqların qaynar qanımda.\nBeləliklə, təbiət mövzusunda yazılmış şerlər Məmməd Araz lirikasının ana xəttini təşkil edir və bu əsərlər zaman keçdikcə öz gözəlliyini itirməyəcəkdir.\nTəbiətin təsvirindən başqa ədib vətən mövzusunda bir neçə şer yazıb yaratmışdır. “Vətən nəğməsi” şerində şair çox gözəl deyir:\nEy vətən nəğməsi, bilmirəm kiməm,\nNəçiyəm, mən sənsiz nəyə qadirəm,\nSənsiz nə eşqim var, nə də ailəm.\nM. Araz şer okeanına daxil olduqda ovsunlanırsan və şairin necə böyük potensial imkana, söz düzümünə malik olmasını böyük sevinc hissi ilə alqışlayırsan. Şairin yazdığı əsərlər içərisində artıq dillər əzbəri olmuş “Dünya sənin, dünya mənim...”, “Dünya düzəlmir”, “Belə dünyanın” kimi böyük şövqlə yazılımış şerləri Azərbaycan poeziyasının ən gözəl inciləridir.\n“Dünya düzəlmir” şerində şair baş alıb gedən hərc-mərclikdən ürək ağrısı ilə danışır:\nGöründüyü kimi şair bu şerində xəsis milyonçuları, çürük fikirli adamları, özündən son dərəcə razı olanları tənqid hədəfinə tutur və xalqı bu fikirlərdən uzaqlaşdırmağa çalışır. “Dünya düzəlmir” şerində şair qoca dünyanın müqəddəsliyinə inanır və öz xalqını da inanmağa çağırır.\n“Belə dünyanın” şerində şair gözəl deyir ki:\nSöz verdim söz adlı dəfinə verə,\nTək bircə ölümsüz qərinə verə,\nItirib özündə özünü dünya,\nToyların, yasların özünü dünya...\nMəmməd Araz bu şerində dünyanın ikitirəliyindən, mərd və namərd insanlardan danışır, dünyanın mürəkkəbliyini oxucuya açıqlayır.\nƏdibin yaradıcılığı, əlbəttə, kiçik bir məqaləyə sığan deyil, onun haqqında cildlərlə kitab yazsan yenə də az olar. Çünki öz uluları ilə bir cərgədə durmaq hər şairə nəsib olmur. Bunun üçün gərək öz üzərində gecə-gündüz işləyəsən, zəhmətə qatlaşasan.\nZənnimcə, Məmməd Arazın da ömür yolu belə olmuşdur. Bənzərsiz söz ustası, qartal qanadlı sənətkar, böyük sənət bahadırı olan Məmməd Arazın bu il 60 yaşı tamam oldu. Gəlin biz də əsl xalq sənətkarına, söz ordusunun sərkərdəsinə, ustad şairə çox sağ ol deyək və ona uzun ömür diləyək!


Zoğal bağında narkotik bitkilər yetişdirən şəxs polis tərəfindən saxlanıldı | Kəpəz Müstəqil Teleradio Şirkəti\n— 25.08.2015 18:09\nZoğal bağında narkotik bitkilər yetişdirən şəxs polis tərəfindən saxlanıldı\nŞabran rayonunun Zeyvə kəndində zoğal bağında narkotik bitkilər yetişdirən şəxs tutulub. Daha bir rayon sakininin isə üzərində tiryək aşkar edilib.\nŞabran rayonunun Zeyvə kəndində yaşayan Zaur Şıxveyizov öz pay torpağında zoğal bağının kolluq hissəsində, narkotik bitki olan 15 ədəd çətənə kolu əkib. Məlum olub ki, ümumi çəkisi 900 qram olan həmin kollara, aqrotexniki qulluq göstərilərək becərilib. Zaur Şıxveyizov rayon polisi tərəfindən tutulub.\nBundan başqa, Şabran şəhər sakini Səxavət Kərimov Rayon Polis Şöbəsinin keçirdiyi əməliyyat-axtarış tədbirləri nəticəsində tutularaq, polis şöbəsinə gətirilib. Onun üzərinə baxış keçirilərkən 2,624 qr narkotik maddə olan tiryək aşkar edilərək götürülüb. Yaşadığı ünvanda axtarış apararkən isə evindən 695 qram narkotik maddə olan tiryək aşkar edilərək götürülüb.\nHər iki faktla bağlı Şabran RPŞ-də araşdırma aparılır.


Prezident bu rayonlarla bağlı sərəncam verdi - Azinforum.az İnformasiya Portalı\nAna səhifə / Aktual / Prezident bu rayonlarla bağlı sərəncam verdi\nPrezident bu rayonlarla bağlı sərəncam verdi\nPrezident İlham Əliyev avqustun 20-də “Ağsu və Şamaxı rayonlarında baş vermiş təbii fəlakətin nəticələrinin aradan qaldırılması işlərinin davam etdirilməsi ilə bağlı əlavə tədbirlər haqqında” Sərəncam imzalayıb.\n“Qafqazinfo” xəbər verir ki, Sərəncama əsasən, zəlzələlər nəticəsində Ağsu və Şamaxı rayonlarında yaşayış evlərinə dəymiş ziyanın aradan qaldırılması işlərinin davam etdirilməsi məqsədilə həmin evlərin təmiri üçün Azərbaycan Respublikasının 2020-ci il dövlət büdcəsində nəzərdə tutulmuş Azərbaycan Respublikası Prezidentinin ehtiyat fondundan Ağsu və Şamaxı rayon icra hakimiyyətlərinin hər birinə 3 milyon manat ayrılıb.\nQeyd edək ki, keçən il fevralın 5-də baş verən zəlzələlər nəticəsində Şamaxı, İsmayıllı və Ağsu rayonlarında onlarla fərdi yaşayış evi qəzalı vəziyyətə düşüb, sosial və infrastruktur obyektlərinə ziyan dəyib. Təbii fəlakətdən dərhal sonra görülən təxirəsalınmaz tədbirlər nəticəsində adıçəkilən rayonlarda mühəndis-kommunikasiya təminatı sistemləri tam bərpa edilib, zərər çəkmiş əhaliyə ilkin yardım göstərilib, yeni yaşayış evləri tikilərək sakinlərin ixtiyarına verilib. Zəlzələnin törətdiyi fəsadların aradan qaldırılması istiqamətində zəruri tədbirlər davam etdirilir.\nÖncəki “Lotu Quli”dən sonra Azərbaycanın kriminal lideri kim olacaq? – “Sxodka”da qərar verilə bilər”\nNövbəti Məscid və ziyarətgahlarda məhərrəmlik mərasimləri keçirilməyəcək – QMİ-dən dindarlara müraciət


Qaraciyəri məhv edən məhsullar - "İki sahil"\n22 yanvar 2022 09:40 Bütün xəbərlər Haqqımızda Əlaqə\n23 noyabr 2021 16:30\nİspaniyalı dietoloq Anqela Moreno insan orqanizminə mənfi təsir edən və qaraciyəri məhv edən məhsulların adlarını açıqlayıb.\nİlk öncə mütəxəssis doymuş yağlardan çəkinməyi tövsiyə edib. Doymuş yağlar daxili orqanlar ətrafında təhlükəli visseral yağın aktiv yığılmasına səbəb olurlar, nəticədə qaraciyər əziyyət çəkir. Siyahıya mağazada olan kolbasa və çörək məhsulları daxildir.\nÇoxlu qlükoza olan içkilər də bu həyati orqanın normal fəaliyyətinə mane olur. Tərkibində kofein və şəkər olan enerji içkilərindən imtina etməlisiniz. Yüksək glisemik indeksli karbohidratların, xüsusən də fruktozanın müntəzəm istehlakı qaraciyər xəstəliyinin inkişaf riskini artırır. Bu zaman hətta fəal bir həyat tərzi də insanı xilas edə bilmir.\n“Qaraciyərinizi qorumaq üçün mütəmadi idman etməli və meyə və tərəvəzlərlə zəngin balanslı qidalanmaya diqqət etməlisiniz.\n22 yanvar 2022 09:26\n22 yanvar 2022 02:17\nAvroviziya səhnəsi necə olacaq?\n21 yanvar 2022 23:46\nMaraqlı kolleksiyalar sizi də təəccübləndirəcək - FOTO\n21 yanvar 2022 19:10\nCOVID-19 sonrası gözlərdə nə baş verir?\n21 yanvar 2022 18:38\nKofe maddələr mübadiləsinə necə təsir göstərir?\n21 yanvar 2022 18:01\nSəudiyyə Ərəbistanının 6 şəhərinə qar yağdı\n2 minə yaxın həkim niyə işdən azad edilib?\n“Formula-1”də hərbi təyyarələrin uçuşu qadağan edilib\nŞuşaya səfər edənlərin bileti belə olacaq FOTO


Avropaya Britaniya qəzetindən məsləhət: Azərbaycan qazı alın\nRus qazına alternativ axtaran Avropaya Britaniya jurnalından məsləhətlər\nBAKI, 28 oktyabr — Sputnik. Böyük Britaniyanın The Economist jurnalı Avropaya qaz alternativləri barədə məqalə hazırlayıb. 28.10.2021, Sputnik Azərbaycan\ntəbii qaz ehtiyatları\nBAKI, 28 oktyabr — Sputnik. Böyük Britaniyanın The Economist jurnalı Avropaya qaz alternativləri barədə məqalə hazırlayıb.Məqalədə qeyd olunur ki, sıxılmış təbii qaz (STQ) bazarında Avropa əlavə tədarükə görə Asiya ilə rəqabətə girməli olur. STQ-nin idxalının 75%-ə qədəri Asiya ölkələrinin payına düşür. ABŞ-dan alınan maye qaz isə həddən artıq baha başa gəlir - qiyməti azaltmaq üçün Amerikanın hasilat sənayesinə xeyli sərmayə yatırmaq lazımdır.Jurnal yazır ki, Avropanın alternativlərindən biri Cənub Qaz Dəhlizi ilə Azərbaycandan qaz almaq ola bilər. Bu dəhlizin ötürmə gücü 10 milyard kubmetrdir. Ancaq nəşr qeyd edir ki, bu həcm tələb olunan qaz tədarükünün az hissəsidir. The Economist xatırladır ki, tikilməkdə olan İsrail qaz kəmərinin həcmi isə bundan iki dəfə çox olacaq."Bütün Avropanı yanacaqla təmin etmək üçün bunlar kifayət etməyəcək. Rusiya qazından tam imtina etmək isə çox ambisiyalı addımdır", - jurnalda qeyd olunur.Rusiyanın "Qazprom" şirkətinin direktorlar şurasının sədri Viktor Zubkov deyib ki, Rusiya "Şimal Axını-2"ni işə salandan sonra Avropaya qaz tədarükünü illik 55 mlrd kubmetr artıra bilər. Qeyd edək ki, bu ilin yanvar-avqust aylarında Azərbaycan 2 350 391,76 min ABŞ dolları dəyərində 13 241 763,48 min kubmetr təbii qaz ixrac edib. Hesabat dövründə Azərbaycanın ixrac etdiyi təbii qazın dəyəri 2020-ci ilin müvafiq göstəricisi ilə müqayisədə 38%, həcmi isə 47,2% çoxdur.Azərbaycan Prezidenti İlham Əliyev Aİ-nin ölkəmizdəki nümayəndəliyinin rəhbəri Petr Mixalko ilə görüşündə Bakının Avropaya qaz tədarükünün coğrafiyasını genişləndirməyi planlaşdırdığını, İspaniyanın EFE agentliyinə müsahibəsində isə Azərbaycanda təbii qazın təsdiq edilmiş ehtiyatlarının 2.6 trilyon kubmetr olduğunu və belə həcmin Azərbaycanın öz istehlakı və ixrac üçün ən azı 100 ilə kifayət etdiyini bildirmişdi.Eləcə də oxuyun:* Bizi xilas edəcək sərvət: Dünya bazarlarında təbii qaz niyə bahalaşır?* Avropada qazın bahalaşması Azərbaycana necə təsir edə bilər? – ekspert şərhi* Azı 100 illik qazımız var - Prezident Avropaya qaz nəqlinin artırılması barədə\nabş, avropa, rusiya, qaz, israil, maye qaz, "cənub qaz dəhlizi", təbii qaz ehtiyatları, azərbaycan, sıxılmış qaz\nBAKI, 28 oktyabr — Sputnik. Böyük Britaniyanın The Economist jurnalı Avropaya qaz alternativləri barədə məqalə hazırlayıb.\nMəqalədə qeyd olunur ki, sıxılmış təbii qaz (STQ) bazarında Avropa əlavə tədarükə görə Asiya ilə rəqabətə girməli olur. STQ-nin idxalının 75%-ə qədəri Asiya ölkələrinin payına düşür. ABŞ-dan alınan maye qaz isə həddən artıq baha başa gəlir - qiyməti azaltmaq üçün Amerikanın hasilat sənayesinə xeyli sərmayə yatırmaq lazımdır.\nJurnal yazır ki, Avropanın alternativlərindən biri Cənub Qaz Dəhlizi ilə Azərbaycandan qaz almaq ola bilər. Bu dəhlizin ötürmə gücü 10 milyard kubmetrdir. Ancaq nəşr qeyd edir ki, bu həcm tələb olunan qaz tədarükünün az hissəsidir.\nİlk dəfə açıqlandı – Azərbaycan və Türkiyə qaza dair yeni saziş imzalayıb\n15 Oktyabr, 10:33\nThe Economist xatırladır ki, tikilməkdə olan İsrail qaz kəmərinin həcmi isə bundan iki dəfə çox olacaq.\n"Bütün Avropanı yanacaqla təmin etmək üçün bunlar kifayət etməyəcək. Rusiya qazından tam imtina etmək isə çox ambisiyalı addımdır", - jurnalda qeyd olunur.\nRusiyanın "Qazprom" şirkətinin direktorlar şurasının sədri Viktor Zubkov deyib ki, Rusiya "Şimal Axını-2"ni işə salandan sonra Avropaya qaz tədarükünü illik 55 mlrd kubmetr artıra bilər.\nQeyd edək ki, bu ilin yanvar-avqust aylarında Azərbaycan 2 350 391,76 min ABŞ dolları dəyərində 13 241 763,48 min kubmetr təbii qaz ixrac edib. Hesabat dövründə Azərbaycanın ixrac etdiyi təbii qazın dəyəri 2020-ci ilin müvafiq göstəricisi ilə müqayisədə 38%, həcmi isə 47,2% çoxdur.\nAzərbaycan Prezidenti İlham Əliyev Aİ-nin ölkəmizdəki nümayəndəliyinin rəhbəri Petr Mixalko ilə görüşündə Bakının Avropaya qaz tədarükünün coğrafiyasını genişləndirməyi planlaşdırdığını, İspaniyanın EFE agentliyinə müsahibəsində isə Azərbaycanda təbii qazın təsdiq edilmiş ehtiyatlarının 2.6 trilyon kubmetr olduğunu və belə həcmin Azərbaycanın öz istehlakı və ixrac üçün ən azı 100 ilə kifayət etdiyini bildirmişdi.\n* Bizi xilas edəcək sərvət: Dünya bazarlarında təbii qaz niyə bahalaşır?\n* Avropada qazın bahalaşması Azərbaycana necə təsir edə bilər? – ekspert şərhi\n* Azı 100 illik qazımız var - Prezident Avropaya qaz nəqlinin artırılması barədə


İNANILMAZ HADİSƏ – Şabranda xəstə “Cinçıxartma” adı ilə döyülərək öldürülüb – www.din.az\nManşetİNANILMAZ HADİSƏ – Şabranda xəstə “Cinçıxartma” adı ilə döyülərək öldürülüb\nİNANILMAZ HADİSƏ – Şabranda xəstə “Cinçıxartma” adı ilə döyülərək öldürülüb\nPsixi xəstəlikdən əziyyət çəkən şəxsi çubuqla vurmaqla qətlə yetirdilər.\nŞabranda qətl törədilib.\nDin.az “Report”a istinadən bildirir ki, Bakı şəhər sakini Murad Şahin oğlu Soltanovun üzərində xəsarətləri olan meyiti Şabran rayonunda kirayədə yaşadığı evdə aşkar edilib.\nAraşdırmalarla müəyyən edilib ki, Şabran rayon sakinləri – Füzuli Qəribov, Vüsal İbrahimov, Aprel Xəlilov, Sahib Xəlilov, Əfqan Tarverdiyev və Cəmil Qayıbov əlbir olaraq psixi xəstəlikdən əziyyət çəkən Murad Soltanovu “cinçıxartma” adı ilə bədəninin müxtəlif nahiyələrinə çubuqla vuraraq xəsarətlər yetiriblər.\nM.Soltanov aldığı xəsarətlərdən ölüb.\nFaktla bağlı Şabran rayon Prokurorluğunda cinayət işi başlanıb, istintaq gedir.


11:11 - 11 Avqust\nBizimxerber.az koronavirusa yoluxan insanların günbəgün hansı simptomlarla üzləşdiyini təqdim edir:\n1-3-cü gün Soyuqdəymə və qrip kimi özünü göstərir. Yüngül qızdırma və boğaz ağrısı müşahidə olunur. İmmunitet zəifdirsə, ürək bulanması və qusma baş verir. 4-cü gün Boğaz ağrısı şiddətlənir, səs boğulur. Yemək və içməkdə çətinlik yaranır. Yüngül baş ağrısı ilə birlikdə, qusma başlayır. 5-ci gün Boğaz ağrısı şiddətlənir. Yemək və içmək olduqca ağrılı bir hal alır. Bədəni tərpətmək, hərəkət etdirmək ağrılı olur. Əzələ ağrıları hiss olunur. 6-cı gün Quru öskürək başlayır.\nDanışarkən və udqunarkən boğaz ağrısı şiddətlənir. Şiddətli halsızlıq olur. Zaman-zaman nəfəs almaq çətinləşir. Ürək bulanması və qusma çoxalır. 7-ci gün Qızdırma 38 dərəcəyə yüksəlir. Öskürək və bəlğəm şiddətlənir. 8-ci gün Nəfəs almaq çox çətinləşir. Döş qəfəsində şiddətli ağrılar baş verir. Öskürən zaman baş, əzələ ağrıları hiss olunur. 9-cu gün Bütün simptomlar şiddətlə artır, üz və ya dodaqlar göyərir... Qeyd edək ki, bu simptomları özünüzdə müşahidə etdiyiniz təqdirdə dərhal təcili tibbi yardıma müraciət edin.(axar.az)


14 Fevral 2018 15:15\n- Onlar bilirlər ki, pul almayacam. Ona görə ya özləri pulsuz xidmət istəmir, ya da işçilərimə yönəldirəm ki, mən qazanmıramsa, heç olmasa, onlar qazansın. Ümumiyyətlə, insanlar mənə müraciət edəndə, elə ilk dəfədən anlayıram ki, o mənim gələcək müştərim olacaq, ya yox. Sosial şəbəkələrdə çox fəal deyiləm, amma bu yaxınlarda feysbukda təxmini belə bir status paylaşdım: "Hərdən mənə elə gəlir ki, insanlar yanıma yaxşı işlədiyimçün deyil, gözəl ünsiyyətdə olduğumçün gəlirlər".\n- Siz yeganə insansınız ki, məni anladınız. Çox vaxt deyirlər, bu tərbiyənin nəticəsidir. Amma bir ailədə böyüyən 5 uşağın hamısının tərbiyəsi eyni deyil axı. Bəzən deyirlər ki, Avropada, elə Moskvanın özündə yaşasan, bilirsən necə böyük pullar qazanarsan? Deyirəm ki, istəmirəm. Mən bu şəhərdə xoşbəxtəm. Xüsusən də Bakının küçələrində gəzməyi çox sevirəm. Necə deyərlər, "millətimin pisinə də qurban olum, yaxşısına da". Əsas odur ki, yaxşılıq eləyib, qarşılığını gözləməyin. Qarşınızdakı insan hisslərinizə layiqli cavab vermirsə, bunu faciəyə çevirməyin. Sadəcə münasibətləri soyudun.\n- Sizə bir ad deyəcəm, çox lakonik cavb gözləyirəm: Günay Musayeva.\n- Yox, təbii ki... Yəqin yadınızdadır, uzun illər öcə Faiq Ağayevin "Aldatdı məni" klipində mənfi qəhrəmanı canlandırmışam. Faiq məni layihəyə dəvət edəndə dedi ki, obraz mənfidır. Razısansa, buyur gəl. Həqiqətən çox uğurlu klip ərsəyə gəldi. Onda anladım ki, nəinki filmdə, hətta həyatda da pis insan olmaq çətindir.\n- Fuad, Asiya, hind mədəniyyətini sevirsinizsə, yəqin yoqaya da maraq göstərirsiniz.\n17 Yanvar 14:02 168\n15 Yanvar 15:46 462\n24 Dekabr 2018 14:58 751\n11 Dekabr 2018 10:04 686\n8 Noyabr 2018 10:45 622\n7 Oktyabr 2018 16:25 1 212\n4 Oktyabr 2018 09:59 900\n3 Oktyabr 2018 10:13 419\n18 Sentyabr 2018 10:07 4 296\n6 Sentyabr 2018 15:28 831\n3 Sentyabr 2018 22:09 911\n24 Avqust 2018 15:52 470


» ABŞ Serjə xəbərdarlıq etdiKarabakhİNFO.com - karabakhInfo.com\nABŞ Serjə xəbərdarlıq etdi\n14.02.2015 | 16:14\nSəfir Riçard Millz Ermənistan prezidentinə mesaj göndərdi\nABŞ-ın Ermənistandakı fövqəladə və səlahiyyətli səfiri Riçard Millz ilk mətbuat konfransı keçirib. O, Ermənistan prezidenti Serj Sarkisyanın iki gün əvvəl ölkənin Təhlükəsizlik Şurasındakı çıxışına şərh verməkdən imtina edib.\n“KarabakhİNFO.com” beynəlxalq elektron jurnalının ANS PRESS-ə istinadən məlumatına görə, o deyib ki, bu barədə heç nə söyləmək fikrində deyiləm. “Mən Amerikanın Luiziana ştatındanam. Orada siyasi səhnədə bir-birinə pis ifadələrlə müraciət etmək qəbul olunub. ABŞ-ın bütün səfirlikləri üçün qəbul edilib ki, siyasi sahənin bütün liderləri ilə işləmək lazımdır. İrəvandakı səfirliyimiz hakim partiyanın, eləcə də müxalifətin, ictimai təşkilatların liderləri, nümayəndələri ilə işləməyə davam edəcək.”\n“Çiçəklənən Ermənistan” partiyasının lideri Qaqik Sarukyan barəsində başlanmış proseslərə toxunan səfir vurğulayıb ki, prezident araşdırmanın demokratik şəraitdə, şəffaf və ölkənin qanunlarına uyğun şəkildə aparılmasında maraqlı olmalıdır: “Düşünürəm ki, prezident Sarkisyan bunu gözəl bilir. Prezident həmçinin gözəl bilir ki, əgər bu məsələdə hansısa bir narahatedici sual, məsələ olarsa, biz onları qaldıracağıq.\nXatırladaq ki, Ermənistan prezidenti Serj Sarkisyan fevralın 12-də hakim partiyanın şura iclasında bildirib: “Siyasi oyunçu Qaqik Sarukyan ölkə üçün şər qüvvə oldu.” O, Q.Sarukyanı Milli Təhlükəsizlik Şurasının üzvülüyündən azad edib.


Azərbaycan Novruzu və milli dəyərlər - 2-ci yazı Mədəniyyət\n11 Mart 2020 13:16\nAzərbaycan mədəniyyəti tarixində Novruz bayramı əbədiyaşar, tarixi və çağdaş bir abidə olaraq diqqəti çəkir\nXalqımızın Novruz ənənəsinə görə, hər bir kəs ilin axır çərşənbə gecəsində - ilin axırıncı axşamında öz evində olmalıdır. İnanca görə, bir Novruzu öz evində, öz yurdunda keçirə bilməyən insana 7 il öz evində bayram keçirmək qismət olmaz. S.Qasımovanın fikrincə, bu, o deməkdir ki, Novruzdan kənarda qalmaq cəmiyyətdən, Vətəndən, yurddan ayrı düşmək kimi anlaşılıb. Novruz da bir bayram mərasimi kimi kütləvi şənliklə, sevinc və coşğu ilə bağlıdır. İnanca görə, Novruz bayramında kədərlənmək, qəmlənmək, qüssə çəkmək, qaşqabaqlı gəzmək, acıqlanmaq olmaz. Əks halda insan bütün il boyu bu vəziyyətlərdə qalar. Novruz geniş mənada iştirakçıların hamısının qabaqcadan bildiyi müəyyən hərəkətlərin və sözlərin icrasından ibarət mərasimdir. O, mövsüm mərasimidir; hər vaxt keçirilməz, onun öz vaxtı var, mart ayında, qışın yaza keçid vaxtında icra olunur. Novruz bir mərasim növü kimi, yəni dar mənada, bayramdır, ildəyişmə bayramıdır. Novruza aid olan nə varsa – hamısı mərasim ənənələridir.\nXalqımız minillərdən bəri ağlında yaşatdığı, yaşamına gətirdiyi bütün gözəl duyğularını həmişə Novruzla bağlayıb, mənalandırıb. Ona görə ki, bayramın başlanğıcı – yaranışı ifadə etməsinə inanılıb. Bu yaranış inancda təbiət-insan birliyinin ifadəsi kimi anlaşılıb. A.Xəlilin fikrincə, hər bir xalqın həyatında əlamətdar günlərin qeyd olunması ənənəsi var. Türk xalqlarının da əlamətdar günlərini bildirən anlayışların geniş əhatəli olması belə bir zəngin ənənənin mövcudluğunu göstərməkdədir. Bunların içində “toy”/”tuy”/”tuyun”/ ”düyün”, “şölən”, “yəğma” və s. anlayışlarla yanaşı “bayram”/“bəyrəm” sözü də işlənməkdədir. Xalqın həyatındakı ən əlamətdar günlərdən biri də bayramlardır. Hər xalqın özünə görə bayram adət və ənənələri olduğu kimi bayram anlayışının da öz dilində mənası var. XI əsrdə Kaşqarlı Mahmud bu sözü “bedhrem” kimi “Divan”ında izah edib və oğuzların onu “bayram” şəklində işlətdiklərini qeyd edib. Kaşqarlının verdiyi izaha görə “bayram əylənmə, gülmə halıdır.\nBaharın gəlişi, havaların istiləşməsi, qarların əriməsi, təbiətin canlanması bütün insanlara olduğu kimi, türklərə də dərin təsir edib, həyəcanlandırıb və bu dəyişikliyi müxtəlif mərasimlərlə qeyd etmələrinə səbəb olub.\nBaşqa bir inanca görə, Novruz bayramında kədərlənmək, qəmlənmək, qüssə çəkmək, qaşqabaqlı gəzmək, acıqlanmaq olmaz. Əks halda insan bütün il boyu bu durumda qalar.\nƏcdadlarımızdan gələn düşüncə tarixən ruhumuzun özünəgüvənliyini, yenilməz nikbinliyini yaradıb. O deməkdir ki, xalq bayramı o dərəcədə ruhunun doğması olaraq yaradıb, görüb, cilalayıb, inanıb ki, onu bütövlükdə mərasim mədəniyyətinin özülünə çevirib, öz davranışlarını bayram kuralları ilə nizamlayıb. Bu, artıq xalqımızın ruhunun ifadəsi olan, heç bir xalqda rast gəlinməyən davranışlar sisteminin bayram-mərasim kompleksindən güc alması demək olub.\nAzərbaycan mədəniyyəti tarixində Novruz bayramı əbədiyaşar, tarixi və çağdaş bir abidə olaraq diqqəti çəkir. Bu bayram mənəvi mədəniyyət abidəsi olaraq milli mədəniyyət tariximizdəki başqa abidələrdən özünəxas cəhətlərinə görə fərqlənir. Bayram yaşına, yaşama gücünə görə ilk sırada duran mədəniyyət abidəsidir. Xalqımızın mədəniyyət tarixində böyük abidələr olub, onlar bütün hallarda tarixin müəyyən dövrləri, konkret epoxalar, zaman kəsimləri ilə bağlıdır. Ancaq bu abidələr içərisində tarixi hamısından qədim olsa da, heç vaxt “qocalmayan”, daim cavanlaşan bir abidə - Novruz bayramı var. Araşdırma və gedişatdan görünür ki, dünya tarixinin bir-birinə zidd ideologiyaları olan epoxaları biri digərini əvəz etdikcə Novruz bayramı nəinki aradan qalxmayıb, varlığını daha böyük coşğu ilə sürdürüb, müxtəlif dinlər, fərqli sivilizasiyalar, ruhuna zidd olan ideologiyalarla döyüşlərdən qalib çıxıb.\nM.Təhmasib yazır ki, Novruz bayramı öz mərasimləri ilə birlikdə zaman-zaman Azərbaycanda hakim kəsilmiş dinlərin hamısından çox sadə təsərrüfat bayramı, yəni qışın yola salınması, yazın qarşılanması mərasimi olub. Məhz elə buna görədir ki, xalqımız müxtəlif dinlərin, məzhəblərin, siyasi sistemlərin, ayrı-ayrı hökmdarların təsis etdikləri onlarca bayramları, mərasimləri unudub, bunu isə insanı əməyə, zəhmətə, maddi nemətləri yaratmağa çağıran təsərrüfat bayramı kimi əsrlər boyu yaşadıb, indi də hər il həvəslə gözləyir, hörmətlə qarşılayır, xüsusi bir məhəbbətlə icra edir.\nAzərbaycanda Sovet hakimiyyəti zamanı Novruzla bağlı qadağalar olsa da, xalqımız onillərlə bu bayramı ağlında-ürəyində qoruyub, yaşadıb. C.Qasımov yazır ki, 1930-cu illərin sərt qadağaları, zorakı sistem “Novruz”un meydan mərasimlərini müvəqqəti zaman kəsiyində sıradan çıxarsa da, bu milli bayramı bütövlükdə yaddaşdan silə bilmədi. Əslində, bu, mümkün də deyildi. Novruz bayramı xalqın qan-gen yaddaşı ilə bağlıdır. Bu bayram tarixən türk etnosunun təşəkkül və formalaşma prosesinin zəruri ünsürü, əsas tərkib materiallarından biri olduğu üçün bir xalq olaraq ümumtürk-oğuz kütləsindən diferensiasiya edən Azərbaycan xalqının etnopsixoloji yaddaşının üzvi elementidir. Başqa sözlə, Novruz qədim Azərbaycan türkünün yaddaşına kənardan gətirilməyib, etnosun fiziki-psixoloji təcrübəsinin içindən inkişaf edərək mentalitet sisteminin zəruri, ayrılmaz struktur səviyyəsinə çevrilib.\nTarixən Azərbaycan milli dövlətçilik ənənəsində Novruz bayramı xüsusi yer tutub. Alman alimi Adam Oleari (1599-1671) XVII əsrin birinci yarısında Səfəvilər dövlətinin tərkibində olan Şamaxıda Novruz bayramında iştirak edib, xalqın, dövlət adamlarının bu bayramı necə böyük coşğu ilə keçirdiyinin şahidi olub. O yazır ki, bayram münasibəti ilə bizim bəzilərimiz təbrik üçün xanın, kələntərin və digər cənabların yanına yollandıq və onların böyük ziyafət məclislərində iştirak etmək üçün dəvət olunduq: “Astroloq tez-tez stolun arxasına keçir, öz üstürlabı ilə Günəşi müşahidə edir, saata baxır, beləliklə, Günəşin gecə ilə gündüzün bərabərləşəcəyi məqama çatacağı anı gözləyirdi. Elə ki, arzu olunan dəqiqə çatdı, o bunu bərkdən elan etdi. Dərhal hərbi toplardan yaylım atəşi açıldı, şəhərin qala divarları və bürclərin hər yerində gərənay səsləndi, təbillər çalındı və beləliklə böyük şənlik başlandı”.\nMəşhur Azərbaycan aktyoru H.Sarabski “Köhnə Bakı” adlı əsərində çar dönəmində Bakı şəhərində Novruz bayramının böyük coşğu ilə keçirilməsindən yazır, ayrıca vurğulayır ki, Novruz bayramı Bakıda başqa bayramlardan dəfələrlə artıq bir təntənə ilə keçirilərdi.\nNovruz bayramı ilə bağlı mərasim ənənələri dedikdə İlaxır çərşənbələrlə bağlı, sosial birlik və paylaşma, tamaşa, oyun, mətbəx ənənələri nəzərdə tutulur. İnanca görə Novruz ərəfəsində hər bir evdə aparılan təmizlik işləri yenilənmə ilə bağlıdır. Yəni ki, bayramda təkcə ilin təzələnməsi yox, bütünlükdə köhnə ili yaşamış hər kəsin, hər şeyin təzələnməsi inancı var. O deməkdir ki, insanlar yaşadıqları evi, həyəti təmizləyib təzələdikləri kimi, ruhlarını da hər cür çirkinliklərdən təmizləyib, yeni ilə yenilənmiş, ruhən, mənən yenidən doğulmuş halda keçirlər. Təzə pal-paltar ilin hansı dövründə alınmasından asılı olmayaraq, ilaxır çərşənbədə – Novruz ərəfəsində üzə çıxarılardı. Sınıq, yararsız bir şey evdə qalardısa, bu, yeni ildə sınıqlığa, yararsızlığa, uğursuzluğa səbəb olardı.\nS.Qasımova vurğulayır ki, ilaxır çərşənbələrlə bağlı ev təmizlənməsi adi günlərdə olan təmizlik olmayıb, öz inanc əsaslarına malik mərasimi ənənədir. Novruzda təkcə zaman, həyət-baca, ev-eşik, bağ-bağat təzələnmir, il ərzində insanlar, tayfalar, qonşular , nəsillər və s. sosial qruplar arasında baş vermiş konfliktlər həll edilir. Bunun əsasında inanc durur. Novruz inancına görə, əgər küsülülər, düşmənlər Novruzda barışmasa, bu halda həmin konflikt onların iradəsindən, istəyib-istəməməklərindən asılı olmayaraq, 7 il davam edəcək. Bu isə 7 il sosial gərginlik, düşmənlik içərisində yaşamaq deməkdir. Adətən barışıq təklifi günahkar tərəfdən gəlir. Ağsaqqallar işə qarışır və konflikt tərəflərini barışdırmaqla sosial tarazlığı bərpa edirlər.\nNovruzda “Bayramlaşma” adəti fərdlərin (ayrı-ayrı insanların), sosial qrupların (ailələrin, qonşuların, nəsil ağsaqqallarının), yaş qruplarının (kiçiklərin böyükləri) və s. bir-birini təbrik etməsi şəklində olur. “Bayramlaşma” insanlar arasında olan ilişgilərin daha da möhkəmlənməsi, doğmalığın artmasına səbəb olur.\nNovruzdakı oyunlar mahiyyətcə əyləncəviliyə köklənsə də, həm də bayramdan gələn müəyyən qənaətlərin ilk növbədə uşaqların ağlında oturuşmasına, yaddaş tərbiyəsinə xidmət edir. Kosanın qışı simvolizə etməsi bir sıra formatlarda özünü göstərir: üzünün tüksüzlüyü – qışın çılpaqlığını formaca ifadə edirsə, “Yediyim yarma aşı, Yarısı sudur” deyib qarnına işarə etməklə də qarnının – bətninin yarısının sudan ibarət olduğunu bildirməsi də qışın qarını-suyunu bildirir. Həmçinin Kosanın pulu və yeməyi olmadığı da qış azuqəsinin qurtarmasını, “uzun səfər” isə doqquz aylıq səfəri – doqquz aydan sonra bir də dekabrda qış qiyafəsində “yeddi qat paltarla” gələcəyini göstərir.\nŞ.Albalıyevin fikirləri maraq doğurur. Yazın, baharın rəmzi olan keçinin səhnəyə gəlməsi, Kosa (qış) üçün pay yığması və Kosaya (və köməkçi Kosaya) verməsi də insanların demək olar, sonuncu qış ehtiyatlarını xərcləyib qışın uzun və üzücü yolunda sərf etmələrinə işarədir. Bundan başqa, tamaşanın finalında Kosanın öldürülməsinə və Kosanın köməkçisinin onun meyiti üstünə yıxılıb ağlamasına camaatın şən gülüşlə reaksiya göstərmələri də buradakı ölümün və ağlamağın simvolik səciyyə daşıdığını – qışın ölümü və onun üzərində qələbə çalmış keçinin və balalarının timsalında yazın gəlişinə sevinmələrini əks etdirir.\nAzərbaycan mədəniyyəti çox zəngin ənənələrə malikdir. Zənginliyimiz tariximizin qədimliyindən, böyüklüyündən irəli gəlir. Novruz bayramının Azərbaycan dövlətçilik ənənələrinin inkişafında ən böyük rolu Birləşmiş Millətlər Təşkilatı Baş Məclisinin 64-cü sessiyasında martın 21-nin bütün dünyada “Beynəlxalq Novruz günü” elan edilməsidir. Burada ən əlamətdar cəhət ondan ibarətdir ki, dünyanın bir çox ölkələrində üç yüz milyondan çox insanın Novruz bayramını qeyd etməsinə baxmayaraq, BMT-də qəbul olunmuş bu qərar məhz Azərbaycan dövlətinin təşəbbüsü ilə baş tutub.


Xankəndində hiyləgər erməni gedişi: Erməni silahlı qüvvələri “polis qoşununa” çevrilir - LAFTV\nXankəndində hiyləgər erməni gedişi: Erməni silahlı qüvvələri “polis qoşununa” çevrilir\nВторник, 14 декабря 2021, 10:35 Вторник, 14 декабря 2021, 10:41\n10 noyabr 2020-ci il üçtərəfli razılaşmaya əsasən Ermənistan silahlı qüvvələri Azərbaycan ərazisindən çıxarılmalıdır.\nStokholmdakı çıxışında Azərbaycan XİN naziri Ceyhun Bayramovun silahlı qüvvələrin hələ də çıxarılmamasını səsləndirməsi və yaxın zamanlarda Azərbaycanın bu məsələ ilə əlaqədar diplomatik təzyiqlərini artıracağını hiss edən ermənilər hiyləgər varianta əl atıblar.\nSeparatçı rejimin qondarma parlamentinin müdafiə və təhlükəsizlik komissiyası geniş funksiya və vəzifələrə malik polis qoşunlarının yaradılması haqqında layihəni plenar iclasa təqdim edib. Layihədə polis qoşunlarının “ölkənin müdafiəsində, xüsusi vacib obyektlərin qorunmasında və xüsusi yüklərin daşınmasında təhlükəsizliyi təmin etməsi” nəzərdə tutulur.\nGöründüyü kimi, faktiki olaraq məqsəd bu gün keçmiş Dağlıq Qarabağ ərazisində yerləşən Ermənistan silahlı qüvvələrinin bütün arsenalını və şəxsi heyətini polis qoşununa çevirib ərazidə saxlamaqdır. Bu, təhlükəli variantdır. Faktiki olaraq ad dəyişir, mahiyyət dəyişmir. Azərbaycan düşmənin bu hiyləgər gedişi barədə Rusiya dövlətini xəbərdar etməli və “polis qoşunu”adı altında silahlı qüvvələri öz aləmlərində” legitimləşdirməyə” mane olmalıdır. Əgər Rusiya sülhməramlıları bu işə mane olmasalar, deməli bu plan çox güman ki, onlarla razılaşdırılıb.\n← Türkiyədə yanğın faciəsi: 4 uşaq həyatını itirdi\nPakistan ordusuna hücum olub, bir nəfər ölüb →\nПятница, 22 октября 2021, 15:20 Пятница, 22 октября 2021, 16:14\nTürkiyə MN azad edilmiş torpaqlarda minalardan təmizlənmiş ərazilərin sahəsini açıqlayıb\nПонедельник, 1 ноября 2021, 17:35 Понедельник, 1 ноября 2021, 17:08\nПятница, 14 января 2022, 14:55 Пятница, 14 января 2022, 15:00


“Azərbaycanda Rektorlar Konfransının yaradılması” (ECAR) adlı Erasmus+ layihəsi çərçivəsində layihə menecerlərinin ikinci görüşü keçirilib. Tədbirdə layihə konsorsiumunun üzvü olan 15 Azərbaycan universitetinin məsul şəxsləri iştirak edib. Görüş tanışlıq məqsədilə təşkil olunub.\nTədbir layihənin koordinatoru Gülşən Bayramovanın moderatorluğu ilə layihənin iş planına uyğun olaraq nəzərdə tutulan fəaliyyətlər, layihənin icrası ilə bağlı təşkilati məsələlər, eyni zamanda layihə fəaliyyətinin ictimailəşdirilməsi tədbirləri haqqında müzakirələrlə davam edib. Sonda menecerlər tərəfindən növbəti mərhələlərdə yerinə yetiriləcək işlər dəqiqləşdirilib və bir sıra tapşırıqlar müəyyənləşdirilib. Azərbaycan Universitetini görüşdə Beynəlxalq əlaqələr şöbəsinin müdiri Bəxtiyar Bədəlov təmsil edib.\nQeyd edək ki, layihənin məqsədi milli inkişaf strategiyalarına uyğun olaraq rektorlar konfransı vasitəsilə universitetlər arasında hərtərəfli əməkdaşlığı inkişaf etdirməkdir. Layihənin koordinatoru Bakı Biznes Universitetidir.\nRektorlar konfransı Azərbaycan ali məktəblərinin beynəlxalq aləmdə təmsil olunmasına zəmin yaradacaq. Eyni zamanda yerli universitetlərin təhsil proqramlarının beynəlmiləlləşməsinə və universitetlərin rəqabət qabiliyyətinin yüksəldilməsinə əsaslı dəstək olacaq.\nToday is the First Vice-President of Azerbaijan - Mehriban Aliyeva`s birthday


Selahet Agayev dunen kecirdikleri Sumqayitla oyundan sonra jurnalistlerin suallarini cavablandirib. Sportlife.az hemin musahibeni... - Sportlife.Az\nSəlahət Ağayev: Tərlan Əhmədov gəlirsə...\n11 Sentyabr 2017, 14:30\n“Neftçi”nin qolkiperi Səlahət Ağayev dünən keçirdikləri “Sumqayıt”la oyundan sonra jurnalistlərin suallarını cavablandırıb.\nSportlife.az həmin müsahibəni sizə təqdim edir:\n- Oyunu necə dəyərləndirərdiniz?\n- Birinci hissəyə yaxşı başlamadıq, ikinci yarıda uşaqlar özlərini toparladılar. Amma bəxtimiz gətirmədi.\n- İkinci hissədə komanda nəyin hesabına yaxşı oyun göstərdi?\n- Məğlub olurduq. Komandada hər bir oyunçu peşəkardı və istəyirdi ki, önə atılsın. Baş məşqçinin də ikinci hissədəki əvəzləmələri öz bəhrəsini verdi, komanda daha da irəli atılırdı. Ancaq qol vura bilmədik.\n- Tərlan Əhmədovun komandaya gəlməsi üzərinizdə hər hansı bir basqı yaratmır?\n- Xeyr. Heç bir basqı yaratmır. Tərlan Əhmədov gəlirsə, xoş gəlir. Bir futbolçu kimi onunla da, Elşad Əhmədovla da, Elxan Abdullayevlə də işləmək mənim üçün xoşdu.\n- Yeni baş məşqçinin gəlişi barədə sizə məlumat verilmişdi?\n- Xeyr. Dəqiq bir məlumat verməyiblər. Mətbuatda görmüşdüm.\n- Bu oyundan sonra Elşad Əhmədov "Bu axırıncı oyunumuzdur" deyə sizinlə sağollaşdı?\n- Emin Mahmudovun komandanıza gəlməyi barədə nə deyə bilərsən?\n- Gələn baş məşqçi nə etməlidi ki, "Neftçi" oyansın? Komandanı bu durumdan kim və necə çıxara bilər? Təcrübəli futbolçu kimi bu haqda nə düşünürsən?\n- Hər bir baş məşqçinin öz oyun üslubu var. Elə məşqçi var ki, gəlir və heç nə edə bilmir. Sonda da komandanı atıb gedir. Böyüklərdən də çox şey asılıdı. Komandanın üzərini necə deyərlər, "qara bulud" alıb. Mən "Neftçi"yə gələndən, futbolçu kimi özümü xoşbəxt saya bilmirəm. Nə qədər uduzmaq olar? Nə qədər belə bəsit oynamaq olar? Çox acınacaqlı vəziyyətə düşmüşük. Hər oyuna yeni ümidlə çıxırıq, amma...\n- Peşmanlıq var?\n- Xeyr, heç bir peşmanlıq yoxdu. "Neftçi" elə bir komanda deyil ki, buraya gəlməyinə peşman olasan. Futbolda belə hallar olur. Yaxşı və təcrübəli futbolçu belə vəziyyətdən çıxa bilər. Əlimizdən gələni edib bu vəziyyətdən çıxmalıyıq. Başqa yol yoxdu.\n- Düşünmürsən ki, təcrübəli oyunçu kimi hər bir futbolçu ilə bu barədə söhbət etməlisiniz?\n- Hər biri ilə təkbətək söhbət etmişik. "Neftçi"də elə bir atmosfer yaranıb ki, oyuna çıxdıqda qalib gəlmək barədə psixoloji hazırlıq yoxdu. Oyunlar olub ki, özümüz toplaşaraq söhbətləşmişik. Bundan artıq nə edə bilərik? Bir nəfərin üzərinə düşməklə olmur. Pis oynayanda bütün komanda pis oynayır, yaxşı oynayanda da bəxtimiz gətirmir.\n- Söhbət etdiyiniz an legionerlərin üz ifadələrinə baxanda nə hiss edirsən?\n- O da legionerdi, oynamaq istəyir. Onlarla da təkbətək söhbət etmişəm. Bu durumun onlara da xoş olmadığını bildirirlər. Dərk edirlər ki, hazırki vəziyyət çox pisdi.\nMahir Mədətovun heç yerdə demədikləri: Qurban Qurbanov bütün ailə işlərimə qarışır\n12 Yanvar 2018, 12:50\nTərlan Əhmədov: Yaxın günlərdə ilk legioner transferi olacaq\n10 Yanvar 2018, 19:28\nQatar, 15 min dollar mükafat, 500 dollar cərimə - Kəpəzin futbolçusunun ETİRAFLARI\n25 Dekabr 2017, 16:52


“Rus ayısına sataşmayın”\n2021, 11 Aprel, bazar, Bakı vaxtı 19:31\n“Rusiya siyasətçiləri piratları müdafiə edir” --“Los Anceles Tayms”\nTbilisidə prezident Corc Buşun böyük ehtiramla qarşılanması Gürcüstanın tam Qərbə istiqamətləndiyini göstərir. Eyni şeyi Ukrayna haqda da demək olar.\nAncaq növbəti addım atmazdan və onların NATO-ya inteqrasiyasını dəstəkləməzdən əvvəl Buş düşünməlidir. Prezident Rusiyayla lazımsız düşmənçilikdən qaçmalıdır.\nŞübhəsiz, Vaşinqton keçmiş Sovet respublikaları ilə xoş münasibətlər saxlamalı və onların demokratik inkişafını müdafiə etməlidir. Lakin əgər Rusiya özünü bütün istiqamətlərdə NATO ilə küncə sıxılmış hiss etsə, bunun əks nəticələri olacaq.\n“Buşun Gürcüstanın gələcəkdə NATO üzvü ola biləcəyi haqda fikirləri məsuliyyətsiz və risklidir. Putinin dövründə Rusiya demokratiyasının taleyi qeyri-müəyyən olaraq qalır. Rusiyanın milli qüruru və təhlükəsizlik maraqlarına etinasızlıq millətçilik əhval-ruhiyyəsini qızışdırmaqla vəziyyəti daha da pisləşdirə bilər. Qərbin düşmən deyil, dost bir Rusiyaya ehtiyacı var”.\nKeçmiş SSRİ ölkələrinə səfər etməklə Buş “tam hədəfə vurub”. Ancaq konkret məzmun baxımından uğursuzluğa düçar olub.\nRusiyaya münasibətdə amerikalıların əsas narahatçılığı onun nüvə arsenallarının təhlükəsizliyi və nüvə silahının yayılmamasıdır. Bu planda prezidentin səfərində heç nəyə nail olunmayıb.\n“Amerikanın nisbətən daha demokratik iki keçmiş Sovet respublikasını dəstəkləməsi şübhəsiz, lazımlı və təqdirəlayiqdir... Ancaq on mindən çox nüvə başlığı və zəif mühafizə olunan iri nüvə yanacağı ehtiyatı Latviya və ya Gürcüstanda deyil, Rusiyadadır”.\nBu gün Hollivudun piratçılıqla apardığı qlobal müharibədə Rusiya ön sıralardadır.\nQanunsuz kompüter proqramları, CD və DVD-lərin dünyada əsas istehsalçısı Çin olsa da, orada hökumət piratçılıqla ciddi mübarizə aparır. Rusiyada isə hökumət neçə ildir problemlə məşğul olmağı vəd etsə də, ekspertlər Vladimir Putin dövründə vəziyyətin nəinki yaxşılaşdığını, əksinə, pisləşdiyini deyirlər.\nSəbəb isə sadədir. Piratların siyasətçilər arasında himayədarları var.\nBeynəlxalq Səsyazma Şirkətləri Assosiasiyasının məlumatına görə, Rusiya bu gün pirat musiqi məhsullarının ən iri ixracatçısı və Çindən sonra bu məhsulların ən iri bazarıdır. Dünyanın 27 ölkəsində Rusiya istehsalı olan kontrafakt, saxta musiqi kompakt-diskləri aşkarlanıb.\nHollivud artıq ABŞ hökumətindən ticarət sanksiyalarının tətbiq olunmasını tələb edir.\nTürkmənistan prezidenti qızıl dişləri sevmir. Nəticədə kənd təsərrüfatı universitetinin tələbələri prezidentin onlar qarşısında çıxışından sonra qızıl dişləri ağlarıyla əvəzləməli olublar.\nBu əhvalat “Amnesty International” təşkilatının Türkmənistanda insan haqlarının pozulmasına dair son hesabatında əksini tapıb.\nTəşkilatın hesabatında bildirilir ki, Türkmənistan insan haqlarının vəziyyətinə nəzarət üçün qapalı ölkə olaraq qalır. ATƏT-in 2003-cü ildə təyin etdiyi xüsusi məruzəçiyə viza verilməyib.


Atəşkəs üçün ümidlər puça çıxdı | TRT Azerbaycan\nAtəşkəs üçün ümidlər...\nAtəşkəs üçün ümidlər puça çıxdı\nSuriyadakı vətəndaşların dramı beynəlxalq diplomatiyanın şahidliyi ilə davam edir.\n13.10.2016 ~ 24.11.2020\nBombalar Hələb və digər şəhərlərdə xalqın üzərinə yağmağa davam edir. Son hava hücumlarında ölənlərin sayı 40-ı keçib. Yerlə yeksan olan binalardan qurtarılan yaralıların sayı 80-dən çoxdur. Axtarış-xilasetmə qrupları tökülüb qalmış binalardan bir canlı belə qurtarmaq üçün var gücləri ilə çalışır. Könüllülərdən ibarət "Ağ Baretlər" qrupu da iş başındadır. Dağıntıları əlləriylə belə qazırlar. Toza-quma dönmüş bina dağıntılarının arasından bir uşaq yenidən həyata “merhaba” dedi.\nYenə Suriya və yenə ürək parçalayan başqa bir görüntü. Bu kiçik qız Ayadır. Humusda yaşadığı ev bombalar altında qaldı. Sağ qalması belə təəccüblüdür. Amma o yaşaya bildi. Tək istəyi tezliklə atasına qovuşmaqdır.\nSuriyada yaşayış məskənlərini hədəfə alan son hava hücumları əvvəlkiləri kölgədə qoyur. Rusiya hava qüvvələrinin istifadə etdiyi betonudəlmə xüsusiyyətinə malik bombalar vətəndaşların həyatının qənimidir. Bombalar deşib keçdikləri binaların zəmininə çatdıqları zaman zəlzələ təsiri yaradır. Düşdükləri binaların yerində diametri 5-7 metr arası çuxurlar qalır.\nSuriyadakı vətəndaşların dramı beynəlxalq diplomatiyanın şahidliyi ilə davam edir. Yeni bir atəşkəs üçün səylər belə nəticəsiz qalır. Fransa prezidenti Fransua Oland atəşkəs rejimini pozmaqda Rusiyanı təqsirləndirir. Bu arada onu qeyd edək ki, Rusiya Xarici İşlər naziri Lavrov Suriya böhranını yenidən müzakirə etmək üçün Türkiyə, Rusiya, Amerika Birləşmiş Ştatları və Səudiyyə Ərəbistanı ali rəsmi nümayəndələrinin şənbə günü İsveçrənin Lozanna şəhərində toplanacağını açıqlayıb.\nEtiketlәr: #Suriyadakı vətəndaşların dramı , #Bombalar Hələb və digər şəhərlər , #Suriya dördlü toplantı


Vaqondan qaçan məhbus apellyasiya şikayəti verəcək - Trend.Az\nHadisə Materials 27 Noyabr 2017 16:49\nOktyabrın 23-də Lənkərandan Bakıya xüsusi təyinatlı vaqonla gətirilərkən paytaxtda qaçan məhkumlardan biri Əli Ağami Sabunçu rayon Məhkəməsinin hökmündən apellyasiya şikayəti verəcək.\nOktyabrın 23-də Lənkərandan Bakıya xüsusi təyinatlı vaqonla gətirilərkən qaçan məhkumlardan biri Əli Ağami Sabunçu rayon Məhkəməsinin hökmündən apellyasiya şikayəti verəcək.\nTrend-in məlumatına görə, hazırda Ə.Ağaminin barəsində çıxarılan hökmündən şikayət hazırlanır. Şikayət yaxın günlərdə Bakı Apellyasiya Məhkəməsinə təqdim olunacaq.\nXatırladaq ki, Sabunçu rayon Məhkəməsinin hökmü ilə Əli Ağami isə cəzasının 4 ilini qapalı həbsxanada çəkməklə, 19 il müddətinə azadlıqdan məhrum edilib.\nQeyd edək ki, hökm elan olunan iş üzrə E.Məmmədov Cinayət Məcəlləsinin 234.4.3-cü (külli miqdarda narkotik vasitələrin satışı), Ə.Ağami isə Cinayət Məcəlləsinin 120.2.2-ci (xuliqanlıq niyyəti ilə adam öldürmə) və 228-ci (qanunsuz olaraq odlu silah saxlama) maddələri ilə ittiham olunublar. Noyabrın 2-də hüquq-mühafizə orqanları əməkdaşları E.Məmədovun tutulması ilə bağlı əməliyyat keçirərkən o polis əməkdaşlarına atəş açıb, əməliyyat nəticəsində E.Məmmədov öldürülüb.\nQeyd edək ki, oktyabrın 23-də Bakı-Astara-Bakı planlı dəmir yolu qarovulu ilə xüsusi təyinatlı vaqonda Bakı şəhərinə müşayiət olunan 1980-ci il təvəllüdlü, əvvəllər məhkum edilmiş, Cinayət Məcəlləsinin müxtəlif maddələri ilə təqsirləndirilən Etibar Ələkbər oğlu Məmmədov və 1989-cu il təvəllüdlü, əvvəllər məhkum olunmamış, CM-nin müxtəlif maddələri ilə təqsirləndirilən Əli Rasim oğlu Ağami müşayiət altından qaçıblar.


İNSANLIQDAN MÜSƏLMANLIĞA | Minbərdən Könüllərə\nMar 28, 2014 calal calalov Məqalələr\n[ A+ ] /[ A- ] Dünyada yüksəkliklərə qalxmaq üçün bir nərdivan vardır. O nərdivanın adı həyat nərdivanıdır. Bu həyat nərdivanının ilk pilləsi isə insan olmaqdır. İnsana xas xüsusiyyətlərə sahib olan bir insan olmaq. Çirkli dünyada yaşayıb üzərimizi bulaşdırmamaqdır əsas olan. Bizi doğruya aparmalıdır tutduğumuz yol. Qorxaraq deyil sevərək üz tutmalıyıq Yaradana doğru. Bizə yaxşı desinlər deyə etməməliyik yaxşılıqları. Yaxşılıq etməyin boynumuzun borcu olduğunu unutmamalıyıq. Ətrafımızdakı insanlara yad insanlar olaraq deyil, eyni ata-ananın övladları olaraq baxa bilməliyik. İlahi bir sevginin əsəri olduğumuzu unutmamalıyıq heç vaxt.\nZülmətə qərq olmuş dünyanı öz nurunla aydınlatdığın gün… Ogünkü gün kimi bu gün də həsrətdir o nurlu qədəmlərinə. İndi gəl gör halımızı. Nələr gəldi başımıza? Dəyişdik, yenidən qayıtdıq cahiliyyə dövrünə. O zamanın Lat və Uzza adlandırılan bütləri bu gün xarici maşınlar və villalar oldu. Hər kəsin yaşam qayəsi budur sanki. Göz görə-görə şirk bataqlığında can verir imanı zəif canlarımız. Şərabı qədəhlərimizdə deyil, yediklərimizlə qarışdırdıq damarlarımıza. Daha qız uşaqlarını qara torpaqda deyil, analarının bətnində gömürük yoxluğun qaranlıqlarına. Zina etmədik. Göz zinası yox etdi gözümüzün nurunu. Xəyallarımız zina meydanı oldu düşüncələrimizə. Qaraltdıq göz zinası ilə ömür yolunu. Haqsız yerə insanı qılıncla deyil sözlə öldürdük. Onun ruhən qətlinə məhəl qoymayıb diqqət etmədik acı sözlərimizə. Danışarkən səndən danışıb, örnək verərkən səni örnək verib. Yaşayarkən unuduruq sənin yaşam tərzini. Üz tuturuq fani dünya nemətlərinin bolluqlarına. Sən yetim başı oxşardın, bəs mən? Sən ac qalıb acları yedizdirərdim, bəs mən? Mən bunları etmirəm, ya Rəsulallah. Mən bunları etsəm, ətrafımda qarnı ac olanlar bir loğma çörək üçün satardımı şərəf və ləyaqətini? Mən bunları etsəm, gözü yaşlı bir yetimim ah-naləsi ucalardımı ərşi-əlaya?\nDeməli, hələ biz insan deyilik. İnsan olub müsəlman kimi yaşamaq olsa da əsas qayəmiz, biz buna nail ola bilmədik. Hz. Peyğəmbərimizdən insanlığı və müsəlman olmağı öyrənmək ümidilə…\ntweet KİŞİLƏR AĞLAMAZ\nLeave a Reply Cavabı ləğv et\tSizin e-poçt ünvanınız dərc edilməyəcəkdir. Gərəkli sahələr * ilə işarələnmişdirŞərh Ad * E-poçt * Veb sayt + 1 = 8 Günün ayəsi\tGünün hədisi\tGünün sözü\t“5 vaxt əzan”\tDinləyin\tPlay PauseStopNext»«Prev


İtkin düşən alpinistlərin hansı şəraitdə öldüyü bəlli oldu « A24 Xeber\nİtkin düşən alpinistlərin hansı şəraitdə öldüyü bəlli oldu\n17 May 2018 - 8:34\n“A24.az” APA-ya istinadən verdiyi məlumata görə, itkin düşən şəxslərin hər üçünün meyiti çadırda aşkarlanıb. Fövqəladə Hallar Nazirliyinin Xüsusi Riskli Xilasetmə Xidmətinin komandiri, axtarışlara cəlb olunan qrupun rəhbəri Toğrul Mehdiyev APA-nın yerli bürosuna bildirib ki, bir neçə gün öncə müəyyən ipucuları tapılmışdı. Məhz bundan sonra bütün güclər həmin istiqamətə yönəldildi. Onun sözlərinə görə, axtarışlara kinoloji xidmətinin xüsusi təlim görmüş itləri cəlb olunub.\nVəfa Zeynalova 10 sualdan heç birinə cavab verə bilmədi: “Rəsulzadə əsər yazmayıb” – BİABIRÇILIQ – VİDEO17. 233 kez izlendi


Doğuşda ana və uşaq ölüb\nÜçüncü hamiləliyini keçirən Lerik rayon sakini, 35 yaşlı Elnarə Sadqovanın avqustun 4-ü səhər 9 radələrində xəstəxanada vəfat etdiyi bildirilir . Bunu Lənkəran Rayon Mərkəzi Xəstəxanası baş həkiminin müavini Əbülfəz Məmmədov da təsdiq edib.\nO, bildirib ki, E.Sadıqova avqustun 3-ü axşam saatlarında Lənkəran Rayon Mərkəzi Xəstəxanasına gətirilib. Onun deməsinə görə, qadında doğuş zamanı qanaxma ehtimalı yüskək olub:\n“Elnarə Sadıqova qanda laxtalanma səbəbindən əməliyyat şəkilində doğuşa alınıb. Səylərə baxmayaraq, uşaq ölü dünyaya gəlib. Bundan sonra isə ananın toxumalarında qanxama baş verib. Qadın avqustun 4-ü səhər saat 9 radələrində elə qanaxma səbəbindən dünyasını dəyişib”.\nƏ.Məmmədovun deməsinə görə, hadisə ilə bağlı bütün aididyyatı qurumlara məlumat verilib. Onun deməsinə görə, Bakıdan gələn həkimlərin də iştirakı ilə konsilium keçirilib və ölümə səbəb kimi qanaxma göstərilib.\nXəstəxanaya hüquq-mühafizə orqanlarının əməkdaşları gəlib, araşdırma aparılır. Onlardan və Elnarə Sadıqovanın yaxınlarından isə, hələlik, olaylara münasibət almaq mümkün olmayıb.


Şagirdlərin ən çox əziyyət çəkdiyi xəstəliklərin adları açıqlandı\n“Azərbaycan məktəblərində şagirdlərin ən çox əziyyət çəkdiyi bir neçə xəstəlik var. Bunun da qarşısı profilaktik tədbirlər vasitəsilə alına bilər”.\nReport xəbər verir ki, bunu İcbari Tibbi Sığorta üzrə Dövlət Agentliyinin Monitorinq, təhlil və İT şöbəsinin sektor müdiri Tural Qulu deyib.\nOnun sözlərinə görə, bu problemlərə qamətin pozulması, skalioz, kifoz, lordoz, görmə problemləri, həzm və sinir sistemi xəstəlikləri aiddir:\n“Sağlam siniflər vasitəsilə bu problemlərin qarşısını almaq üçün tədbirlər nəzərdə tutulur. Misal olaraq, sinif otaqlarında oturacaqların düzgün seçilməsi uşaqların qamətinin düzgün formalaşdırılması üçün önəmlidir. Müəllimlərin bu işə ciddi nəzarəti lazımdır. Vaxtaşırı uşaqların əllərini yuması gigiyenik baxımdan olduqca önəmlidir. Fasilələrdə idman hərəkətləri etmək, yarışlar təşkil etmək, göz əzələlərini inkişaf etdirmək onların qarşılaşdığı xəstəliklərin profilaktikası üçün vacibdir”.\nT.Qulu qeyd edib ki, sağlam təhsil üçün görüləcək işlər çoxdur:\n“Bu işlərə oturaq həyat tərzinin azaldılması, düzgün və sağlam qidaların təbliği və s. aiddir. Uşaqların sağlamlığının qorunması dövlətin əsas prioritetlərindən biridir. Agentlik də icbari tibbi sığortaya keçəndə 18 yaşından aşağı uşaqların icbari sığorta haqqından azad olacağı ilə bağlı qərar qəbul etdi. Onların sığorta haqlarının dövlət tərəfindən ödənilməsi nəzərdə tutulub”.\nTəhsil nazirinin müşaviri Həsən Həsənli isə çıxışında qeyd edib ki, araşdırmalar belə qənaətə gəlməyə əsas verir ki, təhsil müəssisəsində gigiyenik tələblər gözlənilərsə, sağlam, psixoloji sosial mühit yaradılarsa, uşağı fiziki və psixoloji vəziyyəti nəzərə alınarsa, təhsil keyfiyyəti də yüksək olar: “Qamət pozuntusu, görmə ilə bağlı problemlərdə və digər fiziki inkişaf göstəriciləri üzrə artıq tətbiq edilən yanaşmalar uğurlu nəticələr verir. Eyni zamanda, psixoloji-sosioloji və təhsil üzrə parametrlərdə də müsbət dinamika müşahidə olunur”.


Bu il cəza çəkməkdən azad edilmiş neçə nəfərə sosial müavinət verilib? -\n2021-ci ilin yanvar-oktyabr aylarında cəza çəkməkdən azad edilmiş və sosial adaptasiyaya ehtiyacı olan 4584 nəfərə müraciətləri əsasında birdəfəlik müavinət təyin olunub.\nBu barədə e-huquq.az-a Əmək və Əhalinin Sosial Müdafiəsi Nazirliyindən məlumat verilib.\nMəlumata görə, məşğulluq haqqında qanunvericiliyə əsasən, cəzaçəkmə yerlərindən azad edilmiş şəxslər sosial müdafiəyə xüsusi ehtiyacı olan və işə düzəlməkdə çətinlik çəkən şəxslər kateqoriyasına aiddir və həmin şəxslər məşğulluq tədbirlərinin icrası zamanı üstün hüquqa malikdirlər.\nQeyd edək ki, “Penitensiar müəssisələrdə cəza çəkməkdən azad edilmiş şəxslərin sosial adaptasiyası haqqında” Qanuna əsasən cəza çəkməkdən azad edilmiş və sosial adaptasiyaya ehtiyacı olan şəxslərin sosial adaptasiya müddətində (1 il) minimum aylıq əməkhaqqının dörd misli məbləğində birdəfəlik pul müavinəti almaq hüququ vardır. Hal-hazırda bu məbləğ 1000 manatdır.\nEyni zamanda, bu kateqoriyadan olan vətəndaşlar məşğulluq orqanları tərəfindən müəssisələrdəki kvota üzrə iş yerləri ilə təmin edilirlər.\n2021-ci ilin birinci yarımilində 179 nəfər cəzaçəkmə yerlərindən azad edilmiş şəxs işlə təmin edilib. Bununla yanaşı, penitensiar müəssisələrdə cəza çəkməkdən azad edilmiş şəxslərin özünüməşğulluq proqramında iştirakına da şərait yaradılır.\nÖtən il də bu kateqoriyadan olan və özünüməşğulluq fəaliyyətini qurmaq üçün müraciət edən bir qrup şəxs özünüməşğulluq proqramına cəlb edilib və verilmiş aktivlər hesabına kiçik ailə təsərrüfatlarını qurublar. Həmin şəxslər məşğulluq orqanları tərəfindən ödənişli işlər proqramına və ya peşə hazırlığı kurslarına da cəlb edilirlər.


Həyata keçirilən tədbirlər çərçivəsində cari ilin 16-18 sentyabr tarixlərində Rusiya Federasiyasının Federal Təhlükəsizlik Xidmətinin Dağıstan Respublikası üzrə Sərhəd İdarəsinin rəisi general-leytenant A.Buyerovun rəhbərliyi ilə “Brilliant” sərhəd gözətçi gəmisi Bakı limanına dostluq səfəri etmişdir.\nSəfər zamanı tərəflər arasında görüş keçirilmiş, ikitərəfli əlaqələrin vəziyyəti və perspektivlərinə dair fikir mübadiləsi aparılmış, Xəzər dənizində sərhəd təhlükəsizliyinin təmin edilməsi və bioloji resursların qorunması, qanunsuz fəaliyyətə qarşı mübarizə sahəsində əməkdaşlığın genişləndirilməsi və təcrübə mübadiləsinin davam etdirilməsi məsələləri müzakirə olunmuşdur.\nSentyabrın 18-də Rusiyanın “Brilliant” sərhəd gözətçi gəmisinin və Dövlət Sərhəd Xidmətinin gəmi və katerlərinin iştirakı ilə “Xəzər dənizinin bioloji ehtiyatlarının qorunması, qeyri-qanuni miqrasiya, silah, partlayıcı maddələr və ölkə ərazisinə gətirilməsi və çıxarılması qadağan olmuş digər mal və yüklərin qaçaqmalçılığına qarşı mübarizənin aparılması” mövzusunda birgə sərhəd təlimləri keçirilmişdir. Təlimlər zamanı qanunsuz fəaliyyətin aşkarlanması, şərti hədəfin təqib edilməsi və saxlanılması üzrə birgə hərəkətlərin işlənilməsi, məlumat mübadiləsinin həyata keçirilməsi kimi elementlər icra edilmişdir.\nSəfər müddətində “Sərhədçi” İdman Olimpiya Mərkəzində Azərbaycan və Rusiya Sahil Mühafizəsi nümayəndələri arasında futbol üzrə yoldaşlıq görüşü keçirilmiş, qarşılıqlı qaydada tərəflərin sərhəd gözətçi gəmiləri ziyarət edilmişdir.\nQonaqlar mədəni tədbirlər çərçivəsində “Heydər Əliyev Mərkəzi”ndə olmuş, həmçinin Bakı şəhərinin mədəni-tarixi abidələri, o cümlədən “İçərişəhər”, “Atəşgah” və “Qız Qalası” ilə tanış edilmişlər.


Abbas Abbasov gizli toplantılar keçirir – “AzerRos” prezidenti Putinə məktubunda nə yazıb? - Azinforum.az İnformasiya Portalı\nAna səhifə / Sosial / Abbas Abbasov gizli toplantılar keçirir – “AzerRos” prezidenti Putinə məktubunda nə yazıb?\nAbbas Abbasov gizli toplantılar keçirir – “AzerRos” prezidenti Putinə məktubunda nə yazıb?\nAzərbaycanın baş nazirinin sabiq birinci müavini Abbas Abbasovun son aylar yenidən siyasi səhnədə fəallaşması haqda xəbərlər yayılıb. Məlumatlarda qeyd olunur ki, Moskvadakı və Bakıdakı tərəfdarlarını başına toplamağa cəhd edən A.Abbasov 2018-ci ildə mütləq Azərbaycana qayıdacağı və seçkilərdə iştirak edəcəyi mesajını verib.\nAzinforum.az xəbər verir ki, “Yeni Müsavat” qəzetinin yazdığına görə, Rusiya Azərbaycanlılarının Federal Milli Muxtariyyətinin rəsmi saytı Vladimir Putinin A.Abbasova məktub yazdığı barədə xəbər yayıb. Kremlin mətbuat xidmətinə istinadən yayılmış məktubda bildirilir ki, Rusiya prezidenti Vladimir Putin Sahibkarlığa Dəstək Fondunun direktoru Abbas Abbasova “fəal ictimai fəaliyyətinə və Rusiyada sahibkarlığın inkişafına göstərdiyi dəstəyə görə” təşəkkür edib.\nRusiyadakı Azərbaycan diasporasındakı bir mənbə qəzetə deyib ki, A.Abbasov təcili olaraq regional diasporların iclaslarını keçirməklə bağlı göstəriş verib. Artıq bir neçə regionda bu cür toplantıların keçirilməsi barədə xəbərlər var. A.Abbasov regiondakı adamları vasitəsilə “diaspor liderinə” çevrilmək niyyətindədir. Mənbə deyib ki, son olaraq Samarada “Abbas Abbasovun ətrafında birləşək” niyyəti ilə toplantı olub. Bildirilir ki, sabiq vitse-primyer Ümumrusiya Azərbaycanlıları Konqresinin qeydiyyatının ləğvindən sonra Rusiyada “azərbaycanlıların nicatı” statusuna iddialıdır. Böyük ehtimalla A.Abbasov yaxın müddətdə “Azərbaycan diasporasının təkidi” ilə yenidən rəsmi olaraq fəaliyyətə başlayacaq. Onun “AzerRos”a Ağsaqqallar Şurasının sədri kimi qayıdacağı, ilin sonunda isə ümumiyyətlə təşkilata rəhbərlik edəcəyi deyilir.\nÖncəki Bakıda supermarket rəhbərliyi oğrunu döyüb ət soyuducusuna saldı\nNövbəti Prokuror keçmiş MTN-in şöbə rəisinə cəza istəyib


“Bazarlarda real qiymət artımı martda baş verəcək“ - VİDEO\nBir müddət əvvəl yanacağın qiymətlərinin artırılmasından sonra baş vermiş qiymət artımına. Bazar yanacağın qiymətinin artımına reaksiya verib, bir sıra məhsullarda bahalaşma müşahidə olunur. Lakin bu qiymət artımını şərtləndirən obyektiv səbəblərlə yanaşı, süni amillər də var. Bazarda spekulyativ meyllər "Hesabat" -ın araşdırmasında.\nMüşahidə olunan qiymət artımının həm obyektiv, həm də subyektiv səbəbləri var. Obyektiv səbəblərə yanacağın qiymətinin artmasını, xaricdən xüsusən də İran, Türkiyə və Ukraynadan gətirilən məhsulların çatdırılma tariflərində müşahidə olunan bahalaşmanı daxil etmək olar. Subyektiv səbəblər ənənəvi bayramqabağı bahahalaşma və bazarda spekulyasiya meylləri daxildir.\nHazırda xüsusilə kənd təsərrüfatı məhsullarının qiymətində artım müşahidə olunur. İndi bazarlarda pomidor təxminən 1 manat 50 qəp, xiyar 2 manat 50 qəp, kartof 1 manat 20 qəp, soğan 80 qəpikdir. Tərəvəzlər arasında ən çox bahalaşma kartofun qiymətində müşahidə olunur. 1 həftə əvvəl 60-70 qəpik olan kartof hazırda 1 man 20 qəpiyə satılır. Almanın qiyməti 50 qəp 2 manat arasında dəyişir. Armud 2 manat 50 qəp, banan 2 man 30 qəpikdir. Maraqlısı budur ki, bahalaşmadan həm alıcılar, həm də satıcılar narazıdırlar.\nHazırda bazarda qiymət artımı daha çox spekulyativ xarakter daşıyır. Bəzi istehsalçılarla satıcılar yanacağın qiymətinin artmasını bəhanə edərək qiyməti artırmağa çalışırlar. Onlar bu prosesi bazarda tələblə təklifin balansı yaranana qədər davam etdirəcəklər. Yəni, süni bahalaşma yalnız bazarda tələb azaldıqda, alıcıların sayı aşağı düşəndə dayanacaq. Hökumət isə bu prosesə kənardan təsir etməyə çalışır. İqtisadi İnkişaf Nazirliyi Kənd Təsərrüfatı məhsullarının ucuz satıldığı yarmarkaları təşkil etməklə bazarda qiymət artımına qarşı mübarizə aparmağa çalışır. Bu cür tədbirlər tələbatın kəskin artdığı Yeni İl qabağı xüsusi vacibdir. Ekspertlər isə hesab edir ki, bazarlarda real qiymət artımı martda baş verəcək.\nQiymət artımı əhalinin alıcılıq qabiliyyətini azaldacaq və yaşayış minimumuna təsir göstərəcək. Qanunvericiliyə görə hər il Nazirlər Kabineti əhalinin alıcılıq qabilliyətini və yaşayış səviyyəsinin araşdıraraq buna uyğun olaraq növbəti il üçün yaşayış minumunu təyin edir. Bu il 116 manat olan bu hədd, gələn il üçün 125 manat, əmək qabiliyyətli şəxslər üçünsə 136 manat təyin edilib. Yaşayış minumumu hökumətin təyin etdiyi istehlak səbətinə uyğun hesablanmalıdır.\nHökumətin təyin etdiyi istehlak səbətində çörək də daxil olmaqla 19 adda məhsul yer alır. Bəs görəsən təyin edilən 125 manat bunları almaq üçün vətəndaşa sərf edirmi?\nEkspertlərin fikrincə hazırda yaşayış minimumuna yenidən baxılmalıdır.\n"Yaşayış minumumu ən azı 180 manat olmaldır. Biz hamımız ikra yemirik ama bahalaşma isə səbətə mütləq təsir edəcək" - deyə iqtisadçı Oqtay haqverdiyev bildirib.\nİqtisadçılar hesab edir ki, hazırda hökumət qiymət artımı məsələsində gözləmə mövqeyini tutub. İstehlak səbətinin əsas hissələrindən biri sayılan kommunal və nəqliyyat xərclərinin artması məsələsi gündəlikdən çıxmayıb. 2014-cü ildə infilyasiyanı bir rəqəmli səviyyədə saxlamaq istəyən hökumət isə əmək haqqlarının və təqaüdlərin artımı ilə bahalaşmanın balansını qorumaq məcburiyyətindədir.\nAzərbaycanda daxili bazarda qiymət artımını şərtləndirən amillərdən biri də korrupsiya və rüşvətxorluq problemidir. Bu problemin aradan qaldırılması daxili bazarda bütün olmasa da bəzi məhsulların qiymətinin azalmasına təkan verə bilər.